Tag: Liga šampiona - Radio Kontakt Plus\nUEFA eliminisala kosovskog prvaka iz kvalifikacija za Ligu šampiona\nEvropska fudbalska federacija odlučila je da prvak Severne Irske, ekipa Linfilda bude učesnik prvog kola kvalifikacija za plasman u Ligu šampiona.\nMeč preliminarne runde kvalifikacija za Ligu šampiona, između Linfilda iz Severne Irske i kosovske Drite, otkazan je neposredno pre njegovog početka danas u popodnevnim satima.\nLiverpul - Atletiko Madrid, još jedan revanš meč osmine finala Lige šampiona, još jedan derbi najjačeg evropskog takmičenja (RTS 1, 21h). Duel u kojem se očekuje da aktuelni šampion Evrope prođe u narednu rundu nokaut faze, ali neće biti lako...\nPari Sen Žermen - Borusija Dortmund, još jedan meč kome fudbalski fanatici (Arena Sport 1, 21h), neće moći da prisustvuju zbog straha od širenja korona virusa i odluke da se on odigra bez prisustva publike.\nVečeras su na programu mečevi 1/8 finala Lige šampiona, dueli Čelsi - Bajern Minhen i Napoli - Barselona, koje u direktnom prenosu možete pratiti na kanalima Arena Sport 1 i 2 od 21h.


Most na Adi danas dobija predlog za ime - Bizlife.rs\nMost na Adi danas dobija predlog za ime\n09:46 Beograd, 21/11/2011\nJedan od novijih simbola Beograda, most na Adi, danas će dobiti ime. Ako je suditi prema najčešćim predlozima građana, mogao bi da se zove Most preko Ade. Komisija za imenovanje ulica i trgova doneće konačnu odluku na osnovu predloga građana, među kojima po brojnosti prednjači upravo ovaj.\nPredsednik Komisije za imenovanje trgova i ulica Slobodan Stanimirović kaže da je na adresu Komisije stiglo oko 200 predloga, dok su građani u šetnji mostom u avgustu dali više od 13.000 predloga. Stanimirović ipak nije mogao da potvrdi da će most zaista dobiti naziv Most preko Ade, iako je ova opcija najviše puta predložena.\nGrađanima je stalo do toga da most dobije ime, o čemu svedoči i to da su zaista aktivno učestvovali u davanju imena, tako da imamo rekordan broj predloga. Komisija će svakom predlogu sa posebnom pažnjom pristupiti, a oni koji su na adresu Komisije slali predloge biće obavešteni pismeno s obrazloženjem da li je njihov predlog prihvaćen ili ne.\nKomisija broji 15 članova, a pored toga svoju ocenu predloga davaće i ljudi iz stručne službe koju čine lingvisti, istoričari, umetnici i drugi, kaže Stanimirović.\nBeograđani bi, ako je suditi prema najčešćim predlozima, najviše voleli da novi most dobije ime i po pokojnom patrijarhu Pavlu, a zatim slede imena ubijenog premijera Srbije Zorana Đinđića i tenisera Novaka Đokovića. Stigli su i predlozi da se most nazove Đilasov most po aktuelnom gradonačelniku Draganu Đilasu, tu su i „Nikola Tesla”, „Ivo Andrić”, „Nenad Bogdanović”, po pokojnom gradonačelniku, kao i “Draža Mihailović”.\nKada su razmišljali o imenu, mnogi Beograđani su se rukovodili njegovim izgledom koji ih je podsetio na „lepezu”, „žirafu”, „harfu”. Predsednik Komisije je naglasio i da su pojedini Beograđani imali želju da se most nazove njihovim imenom.\nInače, most preko Save, koji urbanističkim, saobraćajnim, ekološkim i estetskim kvalitetima predstavlja najnovija dostignuća u oblasti mostogradnje, trebalo bi, kako je ranije najavljeno, da bude otvoren za saobraćaj 15. decembra.\nPoslednji korak – glasanje u Skupštini grada\nPredsednik komisije Slobodan Stanimirović kaže da ako most dobije ime po nekom pojmu, mora postojati jasno objašnjenje zašto je tako. U slučaju dodele imena po nekoj poznatoj ličnosti, bilo da je u pitanju most, trg ili ulica, mora da prođe tri godine od smrti te osobe. Stanimirović je podsetio da je jedini izuzetak od tog pravila napravljen kada je patrijarh Pavle, odmah nakon smrti, dobio bulevar sa svojim imenom. Kada komisija izabere ime, ta odluka biće prosleđena Ministarstvu za ljudska i manjinska prava, državnu upravu i lokalnu samoupravu koje treba da da saglasnost, posle čega predlog ide na glasanje u Skupštini grada.


Prodromou: Nadamo se da Turska menja stav\nBy Newsroom / Објављено на: October 28, 2019\nNadamo se da će se turski stav promeniti, jer nisu dozvolili da se nastave pregovori o kiparskom pitanju, rekao je portparol kiparske Vlade, Prodromos Prodromou, nakon proslave godišnjice 28. oktobra u Pafosu.\nZa sastanak 25. novembra, Prodromou je rekao “mis mo spremni; predsednik je spreman za sastanak, Generalni sekretar UN će se susresti sa dvojicom lidera kako bi razigovarali o budućim koracima.\nPredsednik Kipra dugo traži da se nastave konkretni pregovori. Generalni sekretar je pokrenuo ovu inicijativu, koja je svakako pozitivna. Mi želimo, mi se nadamo, mi očekujemo da turska strana promeni stav, ali pre svega Turska, koja nije dozvolila da nastavimo sa pregovorima,” nastavio je portparol.\nNa konkretno pitanje, portparol je odgovorio da “mi znamo iz UN, od Generalnog sekretara, da se očekuje da se obe strane usaglase oko termina na kojima će pregovori biti bazirani. Već imamo značajan napredak u saradnji sa gospođom Lute. U septembru je temelj praktično postavljen, ali se na žalost dogodio i korak unazad. Sada se nadamo da je moguće doći do sporazuma o ovom pitanju i da će ga Turska poštovati, ali iznad svega da će konačno odlučiti da se složi da razgovaramo o njihovoj strani, što znači o kraju okupacije, zaštitništva i garantora. Ali, time ćemo se baviti kada bude vreme”./ibna


Apel generalnom sekretaru UN da ispravi izvještaj o Srebrenici | Republika Srpska\nNaslovna Vijesti Apel generalnom sekretaru UN da ispravi izvještaj o Srebrenici\nApel generalnom sekretaru UN da ispravi izvještaj o Srebrenici\nBeogradski Institut za istraživanje srpskih stradanja u 20. vijeku uputio je apel generalnom sekretaru UN Ban Ki Munu da unese naknadne ispravke u izvještaj svog prethodnika iz 1999. godine, u kojem su navedene neutemeljene tvrdnje i monstruozne optužbe na račun Srba iz BiH u vezi sa ratnim zločinima u Srebrenici.\nU tom izvještaju od 15. novembra 1999. godine navedeno je da se nad muslimanskim stanovništvom Srebrenice jula 1995. godine „desio užasan masakr, nakon što je Srebrenica pala pod opsadu srpskih snaga“, i da su opisane „scene nezamislivog divljaštva“.\nU izvještaju se navodi da je u dokazima haškog tužilaštva opisano „da je hiljade ljudi ubijeno i zakopano u masovne grobnice, da je stotine ljudi zakopano živo, da su muškarci i žene klani i sakaćeni, djeca ubijana pred očima majki, te da je djed bio prisiljen da pojede jetru svog unuka“.\nBeogradski Institut navodi da je temeljno provjerio sporne tvrdnje iz ovog izvještaja i nesporno utvrdio da su one potpuno neosnovane.\nUtvrđeno je da je izmišljen djed koji je prisiljen da jede jetru svog unuka, kao i ubijanje djece pred očima majki, sakaćenje i klanje muškaraca i žena, zakopavanje živih ljudi, te da je broj poginulih muškaraca, branilaca Srebrenice, značajno uvećan, a nije još ni konačno utvrđen.\nInstitut apeluje na generalnog sekretara UN Ban Ki Muna da u interesu istine unese naknadnu ispravku u ovaj izvještaj u dijelu koji spominje ove neutemeljene navode i napominje da ti navodi nisu dobili potvrdu u činjenicama ni nakon 15 godina.\n„Ukoliko to iz bilo kojeg razloga nije izvodljivo, Institu traži da Ban Ki Mun izda nalog Sekretarijatu UN da tretira ovo obraćanje Vama kao dokument UN i da ga distribuiše svim korisnicima Izvještaja iz 1999. godine“, navodi se u apelu Instituta.\nInstitut navodi da su neutemeljene tvrdnje bezbroj puta ponavljane u medijima i dokumentima mnogih država, kao i da izvještaj generalnog sekretara UN, iako obuhvata period od 1993. do 1995. godine, nijednom nije pomenuo srpska stradanjana području Srebrenice.\nInstitu dodaje da u tom izvještaju nije našla mjesta ni nesporna činjenica da je od 9 390 mještana srpske nacionalnosti u opštini Srebrenica, poslije muslimanskih napada od maja 1992. do februara 1993. godine, ostalo samo njih 860, što u procentima iznosi devet odsto.\nU izvještaju generalnog sekretara se ne pominje ni memorandum o zločinima nad Srbima u istočnoj BiH /Bratunac, Skelani, Srebrenica/ u periodu od aprila 1992. do aprila 1993. godine, koji je u junu 1993. godine predat nadležnoj službi Savjeta bezbjednosti UN.\nOvaj dio izvještaja generalnog sekretara UN iz 1999. godine bio je preuzet iz izjave Fuada Rijada, sudije Haškog tribunala, koja se nalazila u saopštenju za štampu ovog suda od 16. novembra 1995. godine povodom proširenja optužnice protiv Radovana Karadžića i Ratka Mladića.\nBeogradski institut je svoj apel uputio i predsjedniku generalne skupštine UN Ali Abdusalamu Trekiju i predsjedavajućem Savjeta bezbjednosti UN Klodu Heleru.\nGeneralni sekretar UN od 1997. do 2006. godine bio je Kofi Anan.


Kontrolni panel SQS-101 je mikroprocesorski uređaj namenjen kontroli i upravljanju stabilnih sistema za gašenje. Projektovan je za potpuno autonoman rad, ali sa mogućnošću povezivanja u informacionu mrežu (npr. sa centralnim personalnim računarom).\nSQS-101 omogućava primenu svih standardnih tipova požarnih detektora (detektori dima, termički detektori, detektori plamena, aspiratorski detektori) i ručnih javljača i tastera. Karakterišu ga visok stepen programirljivosti na licu mesta (on site programming) i time prilagodljivost zahtevima konkretne primene, uz auto-dijagnostiku koja se odnosi na automatsko utvrđivanje kvarova na priključenim dojavnim, signalnim i pobudnim linijama, kao i kvarova na samoj centrali.\nProgramiranje sistema za konkretnu primenu se obavlja uz korišćenje PC programskog paketa za konfigurisanje i monitoring QuadExConfig. Isti programski paket omogućava i monitoring detaljnog stanja sistema koji podrazumeva praćenje tekućih vrednosti otpornosti priključenih linija i bitnih napona u sistemu, kao i listanje LOG-EVENT memorije sa arhivom poslednjih 1000 bitnih događaja sa tačnim vremenima njihovog nastanka.\nTransfer svih podataka od servisnog PC računara ka panelu i obratno se odvija putem USB interface-a.\nU osnovi, funkcije kontrolnog panela se mogu podeliti u četiri grupe:\n1) Dojavne funkcije - procesiranje stanja dojavnih linija :\n4 automatske dojavne linije\n1 linija za ručno aktiviranje gašenja\n1 linija za blokadu gašenja\n1 linija za privremenu suspenziju gašenja (Timer hold)\n1 linija za kontrolu pritiska u bocama - Low pressure\n1 linija za kontrolu napunjenosti boca - Discharged\n2) Izvršne funkcije - aktiviranje interne i eksterne signalizacije i oslobađanje agensa za gašenje požara na osnovu odluke donesene na bazi procesiranja ulaznih (dojavnih) podataka, a u skladu sa konfiguracionim programom sistema:\n2 linije za aktiviranje gašenja\n4 linije za spoljnu svetlosnu i zvučnu signalizaciju\n2 ugradjena relejna izlaza (beznaponski kontakti)\n6 opciona dodatna relejna izlaza (beznaponski kontakti)\n3) Autodijagnostičke funkcije - svi interni elementi sistema bitni za njegovo funkcionisanje se testiraju od strane centralnog procesora. To uključuje stanje napojnih linija, osigurača, memorija itd.\n4) Daljinska signalizacija - primenom nekog od serijskog interface (RS485 ili Ethernet, GPRS,...) moguće je ostvariti vezu sa uređajima kao što su PC računari ili drugim inteligentnim upravljačko-signalnim jedinicama.\nCentrala je sertifikovana prema EMC, LVD, EN 54-2, EN 54-4 i EN 12094 standardima.


Posetioci Kulturne stanice Svilara 11. novembra su uživali na koncertu saradnje XX Međunarodnog festivala harfe i kamernog orkestra „Kamerata Novi Sad“. Publika imala priliku da prisustvuje izvedbi dela Edvarda Elgara, Dragane Jovanović, Geralda Finzija i Feliksa Mendelsona, a odabir kompozicija dao je prostor svim učesnicima da se prestave kroz umetnički i kreativni izraz.\nOvogodišnji festival harfe poneo je naziv „Going green“ i ukazuje na povezanost umetnosti i prirode, skrećući pažnju na značaj njihovog očuvanja, brige i svakodnevne nege. „Kamerata Novi Sad” je nastao u okviru Akademije umetnosti u Novom Sadu 1988. godine i čine ga najtalentovaniji studenti, profesori, asistenti i docenti Akademije.\nOvoga puta orkestar je nastupio sa harfistkinjom Milenom Stanišić, dobitnicom brojnih nagrada na međunarodnim takmičenjima, a dirigovao je Mikica Jevtić, muzičar koji je svoje izuzetne dirigentske sposobnosti stekao na Nacionalnoj muzičkoj akademiji u Kijevu.


► Kurdi: Turci bombardovanjem krše primirje u Siriji\n18.10.2019 Tal Tamr\nSAD su saopštile sinoć da su uspele da dogovore petodnevnu suspenziju turske ofanzive na sirijske kurdske borce na severu Sirije, koji se graniči sa Turskom.\nKurdske snage su odmah sinoć saopštile da su spremne da poštuju primirje koje je stupilo na snagu noćas.\nNevladina Sirijska opservatorija za ljudska prava javila je da je najmanje pet civila ubijeno danas na severu Sirije u turskom vazdušnom napadu na selo blizu pograničnog mesta Ras al Ain, gde kurdske snage i dalje pružaju otpor ofanzivi Ankare.\n"Pet civila je ubijeno u turskom vazdušnom napadu na selo Bab al Keir", prenela je Opservatorija. To se dešava uprkos primirju koje je Ankara sinoć prihvatila.\nTurska je krenula u ofanzivu na severz Sirije 9. oktobra. Prema dogovoru o primirju postignutom juče tokom razgovora američkog potpredsednika Majka Pensa sa turskim predsednikom Redžepom Tajipom Erdoganom, Turska daje pet dana kurdskim snagama da se povuku iz pojasa od oko 30 kilometara uz severnu sirijsku granicu. Kada se kurdske snage povuku Turska je najavila da će potpuno prekinuti ofanzivu.


Pazovački đaci prvi u Srbiji dobili 3D učionicu - Sremski Portal\nŠkola za osnovno i srednje obrazovanje dece sa smetnjama u razvoju „Anton Skala“ u Staroj Pazovi biće prva u Srbiji koja će imati „Interaktivnu 3D učionicu za rad u školi i u virtuelnom okruženju za učenje na daljinu“, zahvaljući danas potpisanom ugovoru o donaciji sa mađarskom kompanijom Smart enerdži investment.\nInteraktivna 3D učionica raspolaže sa 130 različitih interaktivnih projekcija koje između ostalog i pod prostorije pretvara u površinu za rad, učenje, zabavu, fokusiranje pažnje, vežbe koordinacije motorike.\nPrema rečima direktorke škole Tanje Todorović, u 3D učionici zidovu postaju ostetljivi na dodir i poredstavljaju sredsrtvo za nastavu, koje učenje čini zanimljivijim i učinkovitijim i kvalitetnijim.\nNastavnik predaje pomoću najmodernije tehnike prikaza nastavnih jedinica. Lekcije se prenose interaktivnim sadržajem gde su slike, video materijali kompjuteski generisani 3D prikazima i sve to uz mogućnost korišenja 3D naočara, gde učenici dobijaju i treću dimenziju projekcije uz mogućnost dodira i upravljanja materijalom.\nCilj donacije te mađarske firme, vredne 10.000 evra je, kako je rekao njen direktor Obrad Tadić je da se deci sa smetanja u razvoju olakša pristup učenja kroz unapređenu tehnologiju koja odgovara potrebama obrazovanja u 21. veku.\nPotpisivanju ugovora prisustvovali su i ambasador Mađarske u Srbiji Atila Pinter, mađarski počasni konzul Nemanja Milutinović, predsednik opštine Stara Pazova Đorđe Radinović.\nAmbasador Pinter rekao je da je 3D učionica pokazatelj da Mađarska prati i potrebe građana, a naročito najmlađih i izrazio očekivanje da je to prva u nizu donacija koja će omogućiti savremeni pristup učenju.\nPočasni konzul je izrazio zadovoljstvo što firme iz Mađarske pokazuju društvenu odgovornost i soidarnost.\nPredsednik opštine Đorđe Radinović podsetio je da su partnerstva, solidarnost i razumevanje koje vidimo danas više nego važni u izazovnim i kriznim vremenima.\nDodao je da za opštinu koja je multietnička i multikulturalna kao što je Stara Pazova od velikog značja saradnja sa Mađarskom koju su čelnici Srbije i Mađarske Aleksandar Vučić i Vliktor Orban podigli na najviši nivo.\nŠkola je osnovana 1947. i od tada pruža zdravo, podsticajno i bezbedno orkuženje đacima, a trenutno ih u obrazovnom sitemu ima do 100 iz tri opštine.\nTags: 3d učionica, Atila Pinter, Đorđe Radinović, OŠ Anton Skala, Smart enerdži investment, Stara Pazova, Tanja Todorović


I TURSKI MEDIJI PIŠU O NAŠOJ ZEMLJI: "Srbija je ispred Evropske unije i zemalja Zapadnog Balkana - poklanjaju vakcine!" | Novosti.RS\nUkazuje i da kad je reč o regionu jedino građani BiH i tzv. Kosova nemaju vakcine protiv korona virusa.\nAgencija navodi da će u Crnu Goru u četvrtak stići još 5.000 doza vakcine Sputnjik Ve, kao i da će u subotu iz Pekinga krenuti ka Crnoj Gori oko 30.000 vakcina kineske kompanije Sinofarm.\nturski mediji masovna vakcinacija vakcinacija u Srbiji broj vakcinisanih u Srbiji Turska agencija Anadolija


Druga faza “Budložer” inicijative treba biti okončana do 31. januara 2004. godine | Office of the High Representative\nNovoimenovani članovi Jedinica za hitne reforme (ERU) – mladi državni službenici sa zadatkom da vode Buldožer reforme kroz vladine i parlamentarne procedure, kako bi građani što prije osjetili pozitivne učinke – su u petak, 28. novembra 2003. godine, održali svoj plenarni sastanak u Jajcu i napravili plan za implementaciju narednih 50 reformi u okviru “Buldožer” inicijative. Cilj ovih reformi je smanjenje glomaznih birokratskih prepreka i nepotrebnih propisa, kako bi se lakše osiguralo otvaranje novih radnih mjesta te privukla ulaganja u BiH.\nU drugoj fazi Inicijative “Buldožer”, Buldožer komisije su 10. novembra 2003. godine organima vlasti u BiH predstavile 50 reformi. Na današnjem sastanku, Jedinice za hitne reforme su se obavezale da će do 31. januara 2004. godine obezbjediti donošenje ovih reformi.\nNa primjer, reforme obuhvataju jednostavnije poslovanje preduzeća tako što će se nalozi dostavljeni putem faksa tretirati kao pisani dokumenti (što znači da nalog upućen faksom neće biti potrebno uputiti i poštom da bi on bio pravno valjan dokument) i provođenje procesa usklađivanja entitenskih veterinarskih zakona, što će omogućiti jednostavnije procedure za izvoz poljoprivrednih proizvoda iz BiH, u skladu sa pravilima EU, WTO-a i WHO-a.\n“Brzo usvajanje reformi će poslati pozitivan signal Evropskoj uniji i pokazati da su organi vlasti u BiH ozbiljno opredjeljeni za provođenje reformi koje će učiniti naše privredno okruženje povoljnijim za ulaganja, otvoriti put bržem ekonomskom razvoju i, na kraju, članstvu u EU”, izjavila je gospođa Majda Bećirović, član državne Jedinice za hitne reforme.


Najbolje virtualne ture u Europi!\nNeka Vaši klijenti dobiju poštenu ideju prezentiranom prostoru! Ipak statičke fotografije pokazuju samo dio stvarnosti i naviše ne mogu ponuditi pogled preko cijelog zaslona (full-screen) na Google karti ili iz ocjenu hotela.\nBudite zadovoljni sa samo najvećim kvalitetom prezentacije Vašeg prostora! Sve naši virtualne ture su fotografirane u najvećoj HDR kvalitetu, prikazuju se na svim uređajima, uključujući iPhone / iPad i konstantno radimo na novim funkcijama.\nDobijte više narudžba i klijenata direktnom rezervacijom, dijelenjem ture kroz socijalne mreže, širenje putem e-maila i viralnim potencijalom flash igre u virtualnoj turi!\nKako izgledaju ture\nU 2012 smo za Vas pripremili novu web stranicu koja predstavlja virtualne ture GOLD od tvrdke VirtualPUX. Nudimo Vama interaktivnu prezentaciju svih prostora i objekata za vaše web stranice. Naše virtualne ture GOLD imaju najveći kvalitet izrade na tržištu i velike mogućnosti funkcija i korištenja. Glavne prednosti produkta su pregledavanje bez aplikacije na mobilnim uređajima i tabletima, povezanje sa socijalnim mrežama i jednostavno user friendly upravljanje. Virtualne ture ipak nudi mnogo više, otkrijte sve funkcije virtualne ture i uronite se u virtualni svijet!\nPredstavljanje onoga što prigovoriti da koristite virtualnu turneju?


Izlaganja na seminaru se bavila reprezentacijama i interpretacijama fašizma u umetničkom stvaralaštvu poslednjih nekoliko decenija. Primeri iz savremenih vizuelnih umetnosti, rok-en-rol produkcije, savremene književnosti i kritike kao i popularne kulture, daju mogućnost diskusije o fenomenima (podrazumevano kritičkog) odnosa umetnosti prema istorijskom fašizmu.\nZoran Vidaković u svojoj knjizi „Stari i novi fašizam” napominje da, u datim hegemonim okvirima sećanja, kritička refleksija i praktična orijentacija u odnosu prema istorijskom fašizmu, mogu neograničeno da laviraju u zoni „apsolutne odbojnosti” prema fašizmu ne dovodeći pritom do „radikalne otpornosti” na sadržaje fašističke ideologije i politike.\n„Pojava (fašizma) je – čudovišna i impresivna kakva je bila – zagušila poimanje svog korena i suštine. Kao da su sve mentalne reakcije ljudi potpuno zasićene i iscrpljene indignacijom nad tom pojavom, i njenim apsolutnim odbijanjem, što najzad dovodi do isecanja njene stravične slike iz istorijskog konteksta i kritičke spoznaje društvene zbilje. Umesto zbilje koja se kritički misli i doživljava, prihvata ili menja, – to je fantazmagorična slika užasnog incidenta koji ne pripada ljudskom svetu, slika prognana izvan granica zbilje.”\nU skladu sa ovakvim pretpostavljenim „progonom” na seminaru smo postavili i pitanja kapaciteta i koncepata umetničke produkcije u bavljenju samim istorijskim fašizmom, kao i stavovima o istorijskom i u tom svetlu i savremenom fašizmu, njihovim tumačenjima i razumevanjima od strane umetnika/ca i stručne javnosti.\nOd Kartmana do sistema: Prikazivanje fašizma u seriji Saut Park


Kantonalni budžet manji od planiranog – SARAJEVO.co.ba\nObjavljeno 20. 06. 2009 od sarajevo.co.ba\nKantonalni budžet manji od planiranog\nVlada Kantona Sarajevo je na redovnoj sjednici utvrdila Prijedlog izmjene i dopune Budžeta KS za 2009. godinu u iznosu od 674 miliona KM, što predstavlja smanjenje za oko 60 miliona KM u odnosu na utvrđeni Budžet KS za 2009., koji je iznosio 734 miliona KM.\nKako je saopćeno iz Press službe KS, predloženi izmjenjeni i dopunjeni Budžet KS za 2009. manji je za devet posto od planiranog, a za 11 posto u odnosu na ostvarenje Budžeta KS za prošlu 2008..\nUtvrđena umanjenja napravljena su na pozicijama bruto plaća i naknada troškova zaposlenim za 18 miliona KM, tekućim grantovima za 26 miliona KM, te kapitalnim grantovima za 16 miliona KM.\nOvim je Vlada KS usvojila Prijedlog izmjene i dopune Budžeta za 2009. u skladu sa očekivanim prihodima Kantona Sarajevo za tekuću godinu, te ispoštovala predloženi Interventni zakon Vlade FBiH, kojim je plaće budžetskim korisnicima umanjila za pet posto na godišnjem nivou, planirala topli obrok od osam KM također na godišnjem nivou, kao i isplatu regresa u iznosu od 350 KM.\nOvako utvrđeni Prijedlog izmjene i dopune Budžeta za 2009., upućen je Skupštini KS na razmatranje i usvajanje po hitnom postupku na sjednici čije je održavanje planirano za 8. jula.\nNakon potpisivanja stand-by aranžmana Vlade FBiH sa Međunarodnim monetarnim fondom, Vlada Kantona Sarajevo očekuje finansijsku podršku od 49 miliona KM, zaključeno je na sjednici.\nObjavljeno u Sarajevske novostiOznačeno budžet,kanton,Sarajevo,vlada\nNazad Svjetski dan izbjeglica\nNaprijed Održana Međunarodna trka protiv droge


To je saopšteno iz Službe za odnose sa medijima predsednika Republike.\nPredsednik Republike Srbije Aleksandar Vučić sastao se sa delegacijom Evropskog parlamenta.\nU delegaciji su bili šefica zadužena za odnose sa Srbijom Tanja Fajon, izvestilac Evropskog parlamenta za Srbiju Vladimir Bilčik, kao i bivši evroparlamentarci Eduard Kukan i Knut Flekenštajn. Sastanku je prisustvovao i šef Delegacije EU u Srbiji Sem Fabrici.\nU Beogradu se danas održava druga runda međustranačkog dijaloga o izbornim uslovima, uz posredovanje Evropskog parlamenta, u kojem učestvuju parlamentarne i vanparlamentarne stranke i predstavnici nevladinih organizacija.


Kućni pritvor za Ivanovića\nMeđunarodno sudsko vijeće Osnovnog suda u sjevernom dijelu Kosovske Mitrovice donijelo je odluku da lideru Građanske inicijative "Srbija, demokratija, pravda" Oliveru Ivanoviću i penzionisanom pukovniku MUP-a Srbije Dragoljubu Delibašiću, umjesto pritvora, bude određen kućni pritvor, izjavio je Ivanovićev advokat Ljubomir Pantović.\n"NJih dvojica će u kućnom pritvoru provesti naredna dva meseca, s tim što je Ivanović vraćen danas u bolnicu gdje će ostati sve dok lekarski konzilijum ne utvrdi da njegovo zdravstveno stanje odgovara izmeštanju iz bolnice", naveo je Pantović.\nOn kaže da je na ovaj način Sudsko vijeće prihvatilo stav odbrane da, poslije saslušanja 55 svjedoka tužilatva, od kojih niko nije direktno optužio Ivanovića i Delibašića, više ne postoje razlozi za određivanje pritvora.\n"Očekujemo da će Sudsko veće, posle salušanja svedoka odbrane, što će trajati najvjerovatno do kraja godine, doneti oslobađajuću presudu za svu petoricu Srba - Ivanovića, Delibašića, Iliju i Nebojšu Vujačića i Aleksandra Lazovića", rekao je Pantović.\nLider Građanske inicijative "Srbija, demokratija, pravda" Oliver Ivanović u pritvoru je proveo skoro 20 mjeseci, pošto je uhapšen 27. januara prošle godine zbog optužbe tužilaštva da su petorica Srba, među kojima je on, navodno počinili više krivičnih djela tokom 1999. i 2000. godine.


Ovo je elitni svet investicione migracije, gde se aplikacije za pasoše ne baziraju na državljanstvu ili nacionalnosti, već na bogatstvu i spremnosti da se putuje. Ovi i programi za državljanstvo putem investicija trenutno su industrija u porastu, a poznati su kao "zlatni pasoši" ili "zlatne vize".\nOni su način da ultra bogati pojedinci ne samo da šire svoje poslove i ulažu novac u neku zemlju, već i da dobiju koristi od državljanstva, uključujući novi pasoš.\nKorona virus je dodatno povećala interesovanje za zlatne pasoše\nTokom poslednjih pet do 10 godina, glavna motivacija za bogataše koji žele zlatne pasoše - koji imaju neto vrednost negde od dva do preko 50 miliona dolara - jeste sloboda kretanja, poreske olakšice i životni faktori poput boljeg obrazovanja ili građanske slobode. Ali s obzirom na to da KOVID-19 dramatično transformiše našu 2020. godinu, neke elitne porodice takođe razmatraju zdravstvenu zaštitu i potencijalna sigurna utočišta kako bi osigurale da imaju rezervni plan za budućnost.\nTo je za njih svojevrstan "plan B".\n- Ljudi zaista žele polisu osiguranja alternativnog državljanstva, nešto što im daje plan B. Oni su takođe zabrinuti za zdravstvenu zaštitu i pripremljenost za pandemiju, jer, naravno, ovo možda nije jedina pandemija u našem životu - kaže za CNN Dominik Volek, šef jednog odeljenja kompanije "Henli end Partners" koja se bavi konsultacijama u vezi sa globalnim državljanstvom i stanovanjem.\nOn kaže da bogataši prave planove decenijama unapred, a da se u poslednje vreme sve više odlučuju na aranžmane "zlatnih pasoša" zbog virusa korone, zdravstvenih briga i generalnih "predviđanja apokalipse".\nKompanija je zabeležila porast broja konsultacija u vezi sa stranim državljanstvima i investicijama od 49 odsto između januara i juna 2020. godine. A broj ljudi koji su podneli prijavu nakon konsultacija porastao je za 42% u poređenju prvog tromesečja 2020. godine sa poslednjim tromesečjem prethodne godine.\nBogataši traže crnogorski pasoš\nKada su u pitanju programi zemalja, Crna Gora je ove godine ubedljivo zabeležila najveći porast interesovanja, sa novim prijavama koje su porasle za 142% u prvom kvartalu 2020. godine, u odnosu na četvrti kvartal 2019. godine.\nZa njom sledi Kipar sa porastom od 75%.\nMalta je u međuvremenu zadržala značajno i stalno interesovanje.\nMnogi ljudi iz ovog ultra bogatog društva zainteresovani su za Kipar i Maltu, jer takva državljanstva podnosiocu zahteva i njihovoj porodici omogućavaju neograničen pristup i slobodu naseljavanja u celoj Evropskoj Uniji, kaže Volek.\n- Oni imaju ne samo veću slobodu kretanja, već i bolje obrazovanje i zdravstvo (nego u svojim matičnim zemljama) - rekao je on.\nPrema pisanju sajta "Goldenvisas.com" program dobijanja državljanstva pomoću investicija je u Crnoj Gori pokrenut 2019. godine.\nInvesticije se kreću od 250.000 evra u severnom i centralnom regionu do 450.000 evra u primorskom regionu.\n"Crnogorsko državljanstvo ulaganjem i dobijanje drugog pasoša evropske nacije atraktivna je opcija za mnoge naše klijente. Međutim, mora se napomenuti da, iako geografski gledano jeste u Evropi, Crna Gora nije deo EU. Iako se trudi da ispuni zahteve EU za pristupanje, to se ne očekuje barem do 2025. godine", navode na sajtu "Goldenvisas.com".\nMeđutim, kako su naveli, ono što crnogorskim pasošem dobijaju investitori, jeste putovanje bez viza u preko 125 država sveta.\nTakođe, ono što Crnu Goru čini atraktivnom u ovom programu jeste cena ulaganja koja je mnogo manja u poređenju sa mnogim drugim sličnim programima.\nProgrami boravka u Australiji i na Novom Zelandu takođe su u velikoj potražnji, ali iz drugog razloga: upravljanje krizama.\n- Novi Zeland je izašao na vrh u pogledu načina na koji se nosio sa pandemijom, u poređenju s nekim drugim, najčešće povoljnijim destinacijama poput Velike Britanije ili SAD-a - kaže Volek.


Stigao još jedan avion sa medicinskom pomoći i opremom iz Kine - Sputnjik Srbija\n19:11 06 April 2020\nStigao još jedan avion sa medicinskom pomoći i opremom iz Kine\n22:27 26.03.2020 (osveženo 23:02 26.03.2020) Preuzmite kraći link\nVirus korona se širi planetom (1597)\nJoš jedan avion sa medicinskom pomoći i opremom iz Kine za Srbiju u borbi protiv virusa korona sleteo je na beogradski aerodrom.\nAvion je dočekala premijerka Srbije Ana Brnabić, koja je istakla da se večeras šalje poruka solidarnosti i zajedništva.\n„Ako mogu da kažem da postoji jedna poruka koju šaljemo večeras, to je poruka solidarnosti i zajedništva. Ovo je prelep primer kako svet postaje jedno u teškim vremenima”, rekla je Brnabićeva.\nOpremu su na aerodromu dočekali i ambasadorka Kine Čen Bo, šef Delegacije EU u Srbiji Sem Fabrici, stalna predstavnica UNDP u Srbiji Fransin Pikap, kao i predstavnik kompanije HBIS.\nAvion je dovezao medicinsku opremu, kliničke i transportne respiratore, zaštitnu opremu, maske, kao i testove za kovid-19.\nDeo opreme kupila je Srbija, a deo su donirale Kina i kineske privatne kompanije, preneo je Tanjug.\nSolidarnost je snaga\nDopremanje opreme iz Kine u Srbiju, uz pomoć Evropske unije i UNDP, dobar je pokazatelj solidarnosti čovečanstva, kada Srbija, Kine, EU i UN zajedno rade i bore se zajedno protiv virusa korona, izjavila je ambasadorka Kine u Srbiji Čen Bo.\nBudući da je među kineskim kompanijama koje su donirale medicinsku pomoć Srbiji, i HBIS, koja je preuzela smederevsku Železaru, Čen je ponovila da je upravo Železara simbol čeličnog prijateljstva dve zemlje.\n„Danas HBIS donira Vladi Srbije medicinski materijal i opremu, koji su najpotrebniji u borbi protiv virusa. Oni na ovaj način pokazuju svoju odgovornost prema srpskom društvu, u kojem rade i žive”, rekla je Čen.\nOna je dodala da je veoma raduje što se sve više ljudi slaže da je solidarnost najvažnija u borbi protiv kovida-19.\n„Solidarnost je snaga“, zaključila je ambasadorka Kine.\nMedicinska oprema i pomoć dopremljena je iz Kine, a troškove prevoza snosi EU, dok je u organizaciji pomogao Razvojni program UNDP.\nvirus, korona, koronavirus, pomoć, Srbija, Kina


Najviše trgujemo sa komšijama, a u manjku smo sa jednom dalekom, ali prijateljskom zemljom - Bizlife.rs\n11:48 Beogrda , 04/12/2017\nBosna i Hercegovina je zemlja u kojoj je Srbija ostvarila najveći suficit u robnoj razmeni, i on iznosi 5,3 odsto. To znači da je upravo za ovaj procenat Srbija više robe izvezla u BiH, u odnosu na ono što je iz nje uvezla, piše Blic.\nMeđutim, BiH nije jedina zemlja u okruženju sa kojom Srbija ima suficit u robnoj razmeni za period januar-oktobar 2017. godine. Na drugom mestu nalazi se Crna Gora (4,6 odsto), zatim Italija (3,6), Makedonija (2,5) i Rumunija (2,1).\nPrema podacima Republičkog zavoda za statistiku, osim njih, višak u robnoj razmeni zabeležen je i sa Bugarskom, Slovačkom, Slovenijom, ali i Hrvatskom i Velikom Britanijom.\nZa razliku od ovih zemalja, postoje i one sa kojima se beleži deficit u robnoj razmeni, odnosno više je iz njih uvezeno, nego što je izvezeno. Prvo mesto na tom spisku zauzima NR Kina, a deficit u robnoj razmeni iznosi 7,6 odsto. Među top 5 zemalja sa najvećim deficitom spada i Irak (2,1 odsto), Turska (1,8), Poljska (1,7) i Rusija (1,2).\nMeđutim, ovo nisu jedine zemlje sa kojima Srbija ima manjak u robnoj razmeni. U tu grupu spadaju i Nemačka, Mađarska, Češka, belgija i Holandija, kao i Španiaj, Grčka, Ukrajina, Danska, Vijetnam…\nMeđu zemljama sa kojima Srbija trguje, samo su dve od kojih kupi potpuno isti procenat robe koji u njih izveze – Francuska (2,9) i SAD (1,4 odsto).\nInače, Izvoz Srbije je u periodu januar-oktobar ove godine porastao za 13,5 odsto na godišnjem nivou, odnosno na 12,55 milijardi evra, a uvoz za 13,9 odsto tačnije na 15,91 milijardu.\nPrema podacima Republičkog zavoda za statistiku, ukupna spoljnotrgovinska robna razmena je u prvih deset meseci ove godine iznosila 28,37 milijardi evra, što je povećanje od 13,7 odsto u odnosu na prošlu godinu.\nizvoz uvoz trgovina region


Cathay Pacific - niže cene do Australije i Pacifika - Aviokarta.net\nVesti » Cathay Pacific – niže cene do Australije i Pacifika\nDo gradova u Evropi gde sleće Cathay Pacific putnici iz Srbije mogu otputovati ne samo na letovima Air Serbije već i Lufthanse ili Alitalije. U okviru promocije Cathay Pacifica snižene su cene do Australije, Azije, Novog Zelanda i Fidžija.\nPovratne karte u ekonomskoj klasi do australijskih gradova Sidnej, Pert, Melburn, Adelejd, Brizbejn, Kerns koštaju tek malo iznad hiljadu evra i uključuju sve takse kao i uobičajenu nadokadu za izdavanje karte. Sve cene i destinacije koje su na promociji možete videti na priloženoj mapi.\nPovratne karte do Melburna i Adelejda su 1015 odnosno 1019 evra, dok je Fidži po prvi put u Srbiji snižen i sada ga je moguće posetiti uz cenu povratne karte od 1169 evra. Egzotično pacifičko ostrvo Fidži se smatra jednom od dve najskuplje aviodestinacije iz Srbije (i Evrope). Ovaj raj na zemlji je zajedno sa drugim pacifičkim ostrvima u Okeaniji predstavlja najudaljenija odredišta za putnike iz Srbije.


CKB | mne | Pravila korišćenja\nPristup Internet prezentaciji (www.ckb.me) i podacima sadržanim u njoj podložni su dolje navedenim uslovima usvojenim 12. novembra 2020. godine.\nGlavni izvršni direktor: Pál Kovács\nSve informacije dostupne na ovoj Internet prezentaciji isključivo su informativnog karaktera i ne smiju se koristiti u komercijalne svrhe, niti distribuirati trećim licima.\nInformacije koje Crnogorska komercijalna banka AD Podgorica, member of OTP group (u daljem tekstu: CKB ) objavljuje na ovoj Internet prezentaciji smatraju se tačnim i pouzdanim u trenutku njihovog objavljivanja, međutim, CKB ne garantuje za tačnost i pouzdanost bilo kojeg od podataka sadržanih na ovoj Internet prezentaciji nakon njihovog objavljivanja. CKB može u svakom trenutku, bez prethodne najave, ažurirati postojeće ili dodati nove informacije na ovoj Internet prezentaciji.\nCKB kontinuirano provjerava i ažurira informacije na svojim Internet stranicama. Uprkos svoj brižljivosti i ažurnosti, moguće je da su se podaci u međuvremenu promijenili. Stoga ne možemo preuzeti odgovornost ili garantovati za aktuelnost, tačnost i potpunost informacija.\nIako su se preduzele razumne mjere opreza pri sačinjavanju informacija sadržanih na ovoj Internet prezentaciji, naglašavamo da iste nisu namijenjene i ne mogu predstavljati osnov za bilo koju transakciju u okviru CKB banke.\nLica koja su zainteresovana za bilo koji CKB proizvod ili uslugu, a koji su predstavljeni na ovoj internet prezentaciji, treba da kontaktiraju CKB kako bi pribavili informacije o svim uslovima i naknadama za pružanje određene usluge ili korišćenje određenih CKB proizvoda .\nNapominjemo da elektronska komunikacija i slanje poruka putem elektronske pošte nije potpuno sigurno i podložno je neovlašćenom pristupu trećih lica ili pogrešnoj dostavi. U tom smislu CKB ne odgovara za sigurnost i privatnost takvih poruka.\nSaglasni ste da koristite Internet prezentaciju CKB na sopstvenu odgovornost. CKB nije odgovorna za bilo kakvu štetu ili gubitak informacija koje mogu da se dese prilikom upotrebe Internet prezentacije CKB banke ili usluga, servisa i softvera koji se nalaze na ovoj Internet prezentaciji. CKB neće biti odgovorna za bilo kakvu štetu koja može proisteći iz korišćenja ove Internet prezentacije i njenog sadržaja ili njene eventualne nedostupnosti.\nLinkovi sadržani na ovoj Internet prezentaciji omogućiće Vam da izađete sa stranica CKB internet prezentacije. Povezane lokacije nisu pod kontrolom CKB i banka nije odgovorna za sadržinu bilo koje povezane lokacije, ili za bilo koje izmjene ili ažuriranja takvih Internet stranica. CKB Vam omogućava ove veze/linkove kao pogodnost. Uključenje bilo kojeg linka/veze ne podrazumijeva podržavanje takve lokacije od strane CKB.\nSvi elementi na ovoj Internet prezentaciji su zaštićeni u pogledu autorskog prava, i isključivo su vlasništvo CKB banke.


DSS - Jovanović: Apelujem na vlast da stranci ne učestvuju u dijalogu\nPredsednik Demokratske stranke Srbije Miloš Jovanović izjavio je da apeluje na vlast u Srbiji da se donese odluka da dijalog vlasti i opozicije bude bez stranog posredovanja.\nOn je gostujući na TV Prva rekao da DSS neće učestvovati u dijalogu ukoliko ga budu vodili stranci.\n“Makar se ne voleli, makar se na dijalogu uhvatili za gušu, naša je dužnost zbog države koja postoji vekovima, zbog dostojanstva, da imamo odgovornost i da sednemo za sto i razgovaramo između sebe”, istakao je Miloš Jovanović.\nLider DSS-a je kazao da je reč o procesu političkog samosazrevanja i da to ne mogu da donesu strani posrednici.\n“Jako insistiram na tome da sednemo mi sami, jer se niko neće brinuti o Srbiji sem nas samih. Imam hiljadu zamerki na ovu vlast, ali bilo bi me sramota da pred strancima govorim da stvari ne valjaju. Prljav veš se ne iznosi iz kuće”, naveo je Jovanović.\nOn je kao teme predstojećeg dijaloga vlasti i opozicije naveo - problem medijskog prisustva opozicije, od Javnog servisa RTS pa nadalje, i izborni proces.\n“Ne pamtim kad je neko iz opozicije bio gost Jutarnjeg programa RTS. A Vučić je nekada kao opozicionar bio gost. Kao što ne pamtim kad je neko iz opozicije bio u Beogradskoj hronici da iznese svoj stav o gradskoj politici vlasti”, istakao je predsednik DSS-a.\nOn je podsetio da su vlast SPS-a i opozicija 1992. godine imali okrugli sto koji je doneo rezultate i to bez učešća stranog faktora, i zapitao zašto to danas nije moguće.


Denver bez plej-ofa: Jokić tragičar u meču za istoriju\nVesti Online\t10.04.2017 05:56\nDenver Nagetse definitivno nećemo gledati u plej-ofu pošto su u duelu sa Oklahomom upisali 42. poraz u sezoni i više ne postoji ni teoretska šansa da preteknu osmoplasirani Portland, kom su takođe ostala još dva meča do kraja sezone.\nDa stvar bude još gora po tim Nikole Jokića poraženi su rezultatom 106:105 (27:26, 25:27, 28:29, 14:25) i to trojkom Vestbruka sa 10 metara u poslednjoj sekundi, a pored toga imali su 10 poena viška (103:93) na dva i po minuta do kraja meča.\nNikola Jokić je sa 23 poena bio drugi strelac svog tima (8/16 iz igre, 6/6 sl. bac), a uz to je imao šest skokova i tri asistencije. Bolji od njega bio je samo Nikola Galirnari sa 34 poena, oe čega čak 22 u trećoj deonici. Na drugoj strani pored trojke za pobedu meč je obeležio Rasel Vestbruk svojim 42. “tripl-dablom” (50 poena, 16 skokova, 10 asistencija) u sezoni čime je ispisao istoriju pošto je pretekao Oskara Robertsona koji je u sezoni 1961/62 imao jedan manje.\nJokić je donekle i tragičar poraza Denvera pošto je dozvolio sebi da bude isprovociran odlukom sudija na manje dva minuta od kraja kada mu je dosuđen nameran prekršaj nad Vestbrukom, iako je odluka bila diskutabilna, a onda je pored toga dobio i tehničku grešku pa je plejmejker Oklahome ubacio sva tri slobodna bacanja, a onda ubrzo posle toga još tri posle prekršaja Mareja na šutu za tri poena.


Opšti uslovi poslovanja sajta | Bolesti Zglobova\nOpšti uslovi poslovanja sajta\nDobrodošli na sajt kompanije DONET - bolesti-zglobova.com. DONET vam omogućava korišćenje usluga i sadržaja svog portala koje je podložno niže navedenim Uslovima korišćenja. Uslovi korišćenja se primenjuju na sve sadržaje i usluge bolesti-zglobova.com. Korišćenjem bilo kog dela portala, smatra se da su korisnici upoznati sa ovim uslovima, kao i da prihvataju korišćenje sadržaja ovog portala isključivo za ličnu upotrebu i na sopstvenu odgovornost.\nLični podaci koje prosledite sajtu bolesti-zglobova.com u svrhu dobijanja proizvoda biće tretirane u skladu sa našim dokumentom o zaštiti privatnosti na mreži. Zabranjeno je slanje ili prenošenje na ovu lokaciju ili sa nje bilo kojih nezakonitih, pretećih, uvredljivih, klevetničkih, opscenih, pornografskih ili drugih materijala koji su u suprotnosti s bilo kojim zakonom.\nDONET na ovoj lokaciji ne želi od Vas da prima poverljive ili druge informacije kojima ne može slobodno da raspolaže. Svi materijali, informacije ili druga saopštenja koja prenosite ili šaljete na ovu lokaciju neće se smatrati poverljivim i onima kojima se ne može slobodno raspolagati. Bolesti-zglobova.com nema nikakve obaveze prema ovim saopštenjima. Naši zaposleni mogu da kopiraju, otkrivaju, distribuiraju, primenjuju ili na drugi način koriste saopštenja i sve podatke, slike, zvukove, tekst i sve ostale materijale u njima sadržane za bilo koje odnosno za sve komercijalne i nekomercijalne svrhe.\nVeze na ovoj lokaciji ka lokacijama samostalnih proizvođača su obezbeđene isključivo da bi vam olakšale rad. Ako budete koristili ove veze, napustićete ovu lokaciju. Bolesti-zglobova.com nije pregledao sve ove lokacije samostalnih proizvođača i ne kontroliše ih i nije odgovoran za bilo koju od ovih lokacija ili njihov sadržaj. Samim tim, ne podržavamo i ne dajemo nikakve izjave o njima, kao ni o bilo kojim informacijama, softveru ili drugim proizvodima ili materijalima koji se tamo nalaze, ili bilo kojim rezultatima koji se mogu dobiti njihovim korišćenjem. Ako odlučite da pristupite nekoj od Web lokacija samostalnih proizvođača koje su povezane sa ovom lokacijom, to radite isključivo na sopstveni rizik.\nSve informacije vezane uz transakcije kupac - prodavnica DONET, smatraju se poslovnom tajnom, i prema njima se treba ophoditi skladno zakonskim propisima Republike Srbije.\nNa naslovnoj stranici sajta bolesti-zglobova.com omogućen je pregled svih proizvoda koje želite da kupite. Klikom na "saznajte više" bilo kog proizvoda otvara se pojedinačna strana proizvoda sa dodatnim informacijama o proizvodu kao i mogućnost kupovine istog.\nKada ste spremni da izvršite kupovinu potrebno je samo da na stranici gde je korpa kliknete dugme "NARUČI" prilikom čega će vam se prikazati sadržaj sa svim artiklima koje ste uneli u korpu. Ukoliko ste se predomislili u vezi kupovine i želite nešto da promenite jednostavno se možete vratiti na stranicu korpa klikom na dugme "OTKAŽI". Da bi nastavili proces kupovine neophodno je da unesete e-mail adresu, na koju će Vam stići obaveštenje o Vašoj porudžbini, kao i Vaše podatke tj adresu na koju se šalje odabrani proizvod. Kada ste popunili sve neophodne podatke za isporuku kliknite na dugme "PROVERI NARUDŽBINU" kako bi još jednom proverili ispravnost Vaših podataka.\nKlikom na dugme "NARUČI", prikazaće Vam se obaveštenje o uspešno poslatoj porudžbini. Na e-mail adresu koju ste ostavili prilikom popunjavanja podataka, uskoro ćemo Vam poslati potvrdu za poručene proizvode, a nakon evidentiranja Vaše porudžbine pozvaće vas telefonom naš operater iz službe za Internet prodaju radi provere podataka isporuke. Za sva dodatna pitanja možete nas kontaktirati putem e-maila info@donetbg.com, ili telefonom +381 11 361 02 56.\nKuriri City Express-a i Daily Express-a (brze pošte koje vrše dostavu robe za nas), pošiljke donose na adresu za isporuku u periodu od 8-16h. Molimo Vas da u tom periodu obezbedite da na adresi bude osoba koja može preuzeti pošiljku. Prilikom preuzimanja pošiljke potrebno je da vizuelno pregledate paket da slučajno ne postoje neka vidna oštećenja. Ukoliko primetite da je transportna kutija značajno oštećenja i posumnjate da je proizvod možda oštećen, odbijte prijem pošiljke i odmah nas obavestite. Ukoliko je pošiljka naizgled bez oštećenja slobodno preuzmite pošiljku i potpišite kuriru adresnicu. Kurir pokušava svaku pošiljku da uruči u dva navrata. Uobičajena praksa je da ukoliko Vas kurir ne pronađe na adresi, da Vas pozove na telefon koji ste ostavili prilikom kreiranja narudžbenice i ugovori novi termin isporuke. Ukoliko Vas i tada ne pronađe na adresi, pošiljka će se vratiti nama. Po prijemu pošiljke, kontaktiraćemo Vas kako bi ustanovili razlog neuručenja i dogovoriti se o ponovnom slanju.\n- Ukoliko ste primili pošiljku i nakon otvaranja kutije ustanovili da isporučena roba ne odgovara naručenoj ili podaci na računu nisu odgovarajući, molimo Vas da nas, najkasnije u roku od 24h od trenutka prijema pošiljke, pozovite telefonom na broj +381 11 361 02 56, ili pošaljete e-mail sa svojim podacima (ime, prezime, telefon) na adresu info@donetbg.com i opišete kakav problem imate. U najkraćem mogućem roku obavestićemo Vas o daljem postupanju.


POKLONSKA: Rusija je visokomoralna država - Nova Borba\nPOKLONSKA: Rusija je visokomoralna država\nDanas vlada sloboda, demokratija, zato se brišu granice između muškaraca i žena..\nOdgovarajući na pitanje novinara, Poklonska je citirala suprugu Nikolaja Drugog, caricu Aleksandru: „Plemenitost muškarca ćete videti po njegovom odnosu prema ženi“, međutim „u poslednje vreme retko vidim takve muškarce“.\nRuska političarka je navela da danas muškarcima „nije važno ko im je suparnik i oponent — žena ili muškarac. Vlada sloboda, demokratija, zato se brišu granice između muškaraca i žena“, prenosi portal Glas Moskve.\n„Smatram da to nije u redu. Rusija je visokomoralna država i time se razlikuje od nekih ’demokratskih‘ evropskih država, zato pravi muškarac mora zaista da se prema ženama odnosi kao što dolikuje i da ne histeriše i treba da kontroliše svoje emocije“, zaključila je Natalija Poklonska.\nU maju ove godine Poklonska je saopštila da se rastala sa muškarcem za kojeg je nameravala da se uda.


Dubioza Kolektiv: “Kafana” - Ozonpress :: internet portal\nTag: Dubioza, kafana, kolektiv, singl\n„Kafana“ je prvi singl sa nadolazećeg albuma Dubioze Kolektiv čiji se izlazak očekuje početkom sledeće godine.\nReč je o prvom bosanskohercegovačkom horor video spotu. Radnja je smeštena u tipičnu lokalnu kafanu u kojoj prekaljena cugerska ekipa spremno dočekuje početak zombi apokalipse.\n– Pesma “Kafana” je nastala za vreme najstrožeg lockdowna, kada zbog objektivnih okolnosti nismo bili u mogućnosti da sedimo za šankovima u našim omiljenim ugostiteljskim objektima. Bol i frustraciju uzrokovanu ovim hendikepom smo pretočili u emotivnu power-folk baladu koja šalje jaku poruku o tome koliko nam je kafana, kao osnovna ćelija ljudskog društva, nedostajala tokom pandemije. Za ilustraciju ovog zastrašujućeg iskustva, jedino adekvatno rešenje je bio žanr horor filmova, a čak i ovako zastrašujuća ekranizacija nije ni do kolena stvarnom užasu koji smo osećali – izjavili su članovi Dubioza Kolektiva.\nKako su se snašli pogledajte u nastavku:\nAleksandra Kovač – „Boginja“


Ukoliko ste zainteresovani za neko od ponuđenih radnih mesta, dostavite nam vaše podatke na e-mail: office@lavauto.rs ili nas jednostavno pozovite na tel. 011/239 00 09, ostavite vaš broj telefona i mi ćemo vas pozvati. Obavezno naznačite za koje radno mesto ste zainteresovani.\nUkoliko vam nijedno, od trenutno raspoloživih radnih mesta, nije odgovarajuće, podatke iz vaše radne biografije nam možete dostaviti na naš e-mail: office@lavauto.rs. Kontaktiraćemo vas ukoliko se ukaže potreba za osobom vašeg profila.


BEOGRAD - Premijer Srbije Vojislav Koštunica planirao je da danas da putuje u Rusiju sa našim privrednicima i nekoliko ministara, ali je put otkazao jer je dobio negativan odgovor iz Putinovog kabineta, povodom njegove želje da se sretne s predsednikom Rusije, saznaje Glas iz odlično obaveštenih izvora. Iako nije običaj da ruski predsednik prima premijera druge države (što važi i za protokol drugih zemalja), premijer je očekivao da će mu moskovski lider učiniti tu čast. Kako saznajemo, razlog Putinovog odbijanja leži u velikoj investiciji Rusije u Srbiju, a tiče se kupovine srpske elektroprivrede, koja je potvrđena prilikom poslednje Tadićeve posete Moskvi.\nPutin ne želi da primi Koštunicu jer se ovaj, kako tvrdi, nije odrekao Vojina Lazarevića i Vuka Hamovića, srpskih biznismena, koji su prema ruskim obaveštajnim službama bliski britanskoj vladi. Ti biznismeni nameravaju , kako tvrde ruski izvori, da rasparčaju elektroprivredu, a potom kupe njene delove. Drugi razlog za odbijanje Koštunice je to što G17 plus i guverner Radovan Jelašić nisu dozvolili jednoj velikoj ruskoj banci da kupe srpsku Kulsku banku. Kako nezvanično saznajemo, nastao je čak i raskol između Hamovića i Koštunice jer pomenuti biznismen pokušava da se približi DS-u...\nPo našim informacijama, Putin zna za sve ove igre, pa i za nameru rasparčavanja EPS-a, a prilikom poslednjeg susreta na to je upozorio Koštunicu, koji je obećao da će zahladiti odnose sa pomenutim biznismenima, ali obećanje nije ispunio, što mu Putin nije zaboravio. Takođe, saznajemo da su predstavnici ruske državne elektroprivrede u stalnim kontaktima sa srpskim EPS-om.


četvrtak, 28 avgust 2008 12:41\nSvečanim koktelom kompanija Telenor inače generalni sponzor Olimpijskog tima Srbije, proslavila je dolazak naših sportista iz Pekinga. Pored Olimpijaca koji su učestvovali na najvećoj planetarnoj sportskoj manifestaciji ove godine, koktelu su prisustvovali i učesnici i osvajači medalja na ranijim Olimpijskim igrama, kao i brojne ugledne ličnosti iz političkog, javnog i kulturnog života.\nSvojim prisustvom ovo slavlje uveličali su naši najpoznatiji sportisti, kao što su Jasna Šekarić, zatim Aleksandar Đorđević sa suprugom Sekom, kao i Dragutin Topić koji je stigao sa suprugom Biljanom i ćerkicom. U opuštenoj atmosferi uživali su i selektor vaterpolo reprezentacije Srbije i Dejan Udovicic, i Stajn Erik Velan, generalni direktor Telenora.\n- Ponosni smo što smo deo Olimpijske porodice koja je ove godine predstavljala Srbiju na Igrama u Pekingu. Naša podrška Olimpijskom timu Srbije doprinela je razvoju sportskog duha i olimpijskih vrednosti, za koje se i sami zalažemo. Uvažavanje drugih, prijateljstvo i izuzetnost, kao i takmičarski duh, želja za pobedom i napretkom vrednosti su koje i dalje treba da nas inspirišu i pokrenu kako bismo u svim segmentima postizali bolje rezultate, bilo da je reč o sportskim takmičenjima ili o poslovnim izazovima, - rekao je Stajn Erik Velan, generalni direktor kompanije Telenor u Srbiji.


Ekonomija - datum: 2018-11-08 MINERALNE SIROVINE VAŽNE ZA JAKU EKONOMIJU Obezbijediti sigurno snabdijevanje\nMineralne sirovine su baza današnjeg društva i važne su za cijeli svijet i budući društveni razvoj. Međutim, konkretno u Evropi, za jaku ekonomiju u budućnosti neophodno je obezbijediti sigurno snabdijevanje mineralnim sirovinama, ocijenjeno je na konferenciji dijaloga zemalja ESEE. Na konferenciji, koju su organizovali mreža EIT RawMaterials, Regionalni centar Leoben u okviru Montan univerziteta iz Austrije kao i Regionalni centar Adrija, navedeno je da je potrebno uspostaviti okvire koji omogućavaju uspješan razvoj sektora mineralnih sirovina.\n– To su, između ostalog, adaptiranje okvira politike koji omogućavaju pravnu sigurnost i transparentno izdavanje dozvola i saglasnosti, kao i transparentno odlučivanje za investiture – navodi se u saopštenju.\nCilj konferencije je bio povezivanje mreže EIT RawMaterials sa regionom ESEE, radi otkrivanja zajedničkih puteva ka realizaciji projekata u vezi sa mineralnim sirovinama.


Gradiska.com - Održan seminar na temu “Fondovi Evropske unije”\npetak, 07 april 2017 14:24\nOdržan seminar na temu “Fondovi Evropske unije”\nOdjeljenje za ekonomski razvoj opštine Gradiška je u saradnji sa ministarstvom za ekonomske odnose i regionalnu saradnju RS organizovao je u Kulturnom cenrtu Gradiška regionalni seminar na temu “Fondovi Evropske unije”.\nOvoj obuci prisustvovali su predstavnici lokalne samouprave, javnih ustanova, nevladinih organizacija i privrednici koji djeluju na području opštine Gradiška, Srbac, Laktaši i Kozarska Dubica.Upravo je njima i namijenjena ova obuka koja govori o načinu izrade projekata, prijavi i realizaciji sredstava fondova Evropske unije. “Obuka podrazumijeva predstavljanje svih instrumenata koji su trenutno raspoloživi Republici Srpskoj. Trenutno su osim, instrumenta predpristupne pomoći IPA 2 i investicionog okvira za Zapadni Balkan na raspolaganju po tri programa transnacionalne i prekogranične saradnje i pet programa Evropske unije” kaže Darko Telić iz ministarstva za ekonomske odnose i regionalnu saradnju RS.\nU opštini Gradiška odnosno Odjenjenju za ekonomski razvoj imaju iskustva i do sada su radili na određenim projektima.“Već smo kandidovali nekoliko projekata za prekograničnu saradnju koji su u fazi ocijenjivanja i očekujemo odgovor“ rekao je Igor Marčeta, v.d.načelnika Odjeljenja za ekonomski razvoj.\nNačelnik opštine Gradiška rekao je da putem projekata imamo mogućnost da dobijemo besplatna sredstva za lokalne infrastrukture,ali i za podsticanje privrednog razvoja na prostoru ne samo opštine Gradiška nego i čitave Republike Srpske. Načelnik Adžić je istakao da lokalna uprava i svi sektori iz Gradiške trebaju biti spremni i obučeni za ove projekte i da rade na njihovoj izradi kao da će nam već sutra trebati, što je i suština ove obuke.\nViše iz kategorije: « Danas su Blagovijesti\tBrojni vjernici noseći grančice vrbe prošetali Gradiškom »


Tanjug 27. septembra 2021. 16:11\nBRISEL – Portprol EU Peter Stano potvrdio je da će se glavnini pregovaraci Beograda i Prištine, Petar Petković i Besnik Bislimi sastati u sredu, 29. septembra, u Briselu.\nPrethodno je Stano naglasio da će ”prvi pozitivan korak” u rešavanju trenutne situacije na KiM biti dolazak glavnih pregovarača u Brisel.\n”Oni će iskoristili platformu dijaloga da razmotre put napred što znači deesaklacu situacije, jer ono što se trenutno dešava nije dobro ni za narod na Kosovu, u Srbiji, ali i u regionu”, poručio je Stano.\nŠef diplomatije EU, Žozep Borelj u jučerašnjem saopštenju najavio je sastanak glavnih regovarača uz očekivanje da je od ključne važnosti da oni dođu ”sa mandatom da razgovaraju o daljem putu i pronađu održiva rešenja koja su u interesu građana”.\nPeter Stano je danas ocenio da ”dijalog Beograda i Prištine nije propao” kao i da EU veruje da će na kraju ”biti moguće da se obe strane dogovore” oko rešenja kako za trenutnu krizu na KiM tako i sveubuhvatnog rešenja o normalzaciji odnosa.\nNariškin: Zapadni politicari da prouce pravu istoriju Rusije\nŠef ruske obaveštajne službe: „Zapadni političari da…


Predsjednik NR Kine Si Đinping razgovarao sa Predsjednikom Crne Gore Milom Đukanovićem\nKineski predsjednik Si Đinping je razgovarao telefonom sa predsjednikom Crne Gore Milom Đukanovićem 26. maja 2021. godine.\nSi je ukazao da Kina i Crna Gora, nakon što su uspostavile diplomatske odnose, dosljedno zadržavaju međusobno političko povjerenje na visokom nivou i međusobno se podržavaju u važnim pitanjima od suštinskog interesa i velike brige obje strane. Rezultati saradnje dvije zemlje u oblastima saobraćajne infrastrukture i energetike su bogati u okviru izgradnje Pojasa i puta i Mehanizma saradnje Kine i zemalja centralne i istočne Evrope (CIE). Kina i Crna Gora su se međusobno podržavale od početka izbijanja pandemije COVID-19 i pokrenule dobru saradnju u aspektima prevencije i kontrole pandemije, kao i obnove normalnog funkcionisanja. Kina je spremna da Crnoj Gori pruži pomoć u okviru svojih mogućnosti za njenu borbu protiv pandemije, da zajedno izgrade Zajednicu zdravlja čovječanstva.\nSuočavajući s pandemijom i velikim promjenama koje nijesu obilježene posljednih sto godina, Kina želi da sa Crnom Gorom nastavi da produbljuje prijateljstvo, te da jača međusobno političko povjerenje, kao i praktičnu saradnju u izgradnji infrastrukture i u drugim oblastima, radi napretka bilateralnih odnosa, sve u korist dva naroda, istakao je Si. Dvije strane treba da nastave blisku saradnju u multilateralnim poslovima, zajedno da štite međunarodnu pravdu, kao i da zajedno izgrade Zajednicu zajedničke budućnosti čovječanstva.\nSi je istakao: "Postigao sam široki konsenzus sa Vama i prisutnim liderima drugih zemalja na samitu lidera Kine i zemalja CIE i napravio važan plan za razvoj saradnje u okviru tog mehanizma. Ove godine se obilježava Godina zelenog razvoja i zaštite ekološke sredine u saradnji Kine i zemalja CIE. Kina podržava pozitivnu ulogu Crne Gore kao vodeće zemlje na tom planu i spremna je da sa Crnom Gorom realizuje konsenzus i rezultate postignute na Samitu, kako bi bio nastavljen kontinuirani razvoj saradnje Kine i zemalja CIE.\nĐukanović je čestitao na 100-o godišnjici osnivanja Komunističke partije Kine, izražavajući da pod snažnim vođstvom predsjednika Si Đinpinga, Kina je postigla velike rezultate u razvoju, vjerujući da pod vođstvom KPK, Kina će postići nove i veće uspjehe. Crna Gora i Kina njeguju duboko prijateljstvo, pravi su i iskreni prijatelji. Crna Gora cijeni što Kina uvijek drži princip da su zemlje ravnopravne bez obzira na veličinu, poštujući razvojni put koji su zemlje same izabrale. Crna Gora se zahvaljuje Kini na dragocjenoj podršci ekonomskom i društvenom razvoju Crne Gore i pomoći u borbi protiv COVID-19. Inicijativa Pojas i put donosi važne prilike i praktične koristi Crnoj Gori i zemljama centralne i istočne Evrope. Crna Gora želi sa Kinom nastaviti unaprijeđenje saradnje u poljima infrastrukture, trgovine, obrazovanja, kulture, turizma i drugim oblastima, te očekuje investicije većeg broja kineskih kompanija. Crna Gora je spremna da promoviše dublji razvoj Mehanizma saradnje Kine i zemalja CIE, te da odlučno čuva multilateralizam, rekao je Đukanović, izražavajući uvjerenje u prosperitetniji razvoj buduće saradnje između Crne Gore i Kine, ali i u Mehanizam saradnje zemalja CIE i Kine.


Do početka velike i najspektakularnije Severinine turneje do sada, pod nazivom „The Magic Tour“ ostalo je svega malo više od mesec dana. Pripreme su u punom jeku, čak 100 ljudi je uključeno u organizaciju, koji rade sve kako bi publici omogućili noć(i) za pamćenje, koje će se još dugo prepričavati.\nJedan od najupečatljivijih momenata koncerta definitivno će biti fantastične plesne koreografije, u kojima će učestvovali najboljih 18 plesača iz cele regije, izabrani na audiciji, na koju se prijavilo njih čak 100. Upravo 18 odabranih, svakodnevno radi na zahtevnim koreografijama, u kojima, naravno, učestvuje i sama Severina, baš kao i na prošloj turneji „Dobrodošao u klub“ na kojoj su mnogi komentirali kako je stala „bok uz bok“ profesionalnim igračima na sceni.\nOsim igrača u ovoj „bajci za celu porodicu i sve generacije“ na sceni će, uz Severinu, biti čak 15 muzičara i simfonijski orkestar, uz fantastičnu video produkciju i kostimografiju, što će zajedno predstavljati pravi doživljaj, odnosno – umetnost na najvišem nivou . Turneja započinje u Severininom rodnom Splitu, nakon čega se ova magična noć nastavlja i u ostalim velikim gradovima.


U sredu, 16. aprila 2014. godine je, u Beogradu, održana druga po redu “TeleGroup Infosecurity” konferencija, kojoj je prisustvovalo oko 200 poslovnih partnera i korisnika iz državnih organa, javnih i privatnih preduzeća i finansijskih institucija. Pod sloganom “Protect Connected” TeleGroup je uz podršku globalnih lidera u oblasti informacione bezbednosti kao što su Cisco, IBM, Check Point, F5, Trend Micro i Observe IT, dao odgovore na neka od pitanja kako zaštititi IT i komunikacione resurse od sve sofisticiranijih napada, malicioznih softvera i drugih oblika zloupotreba informacija.\nNakon uvodnog izlaganja, Dragan Novaković iz kompanije Cisco, predstavio je Cyber Security rešenja koja mogu da odgovore na najnovije pretnje u kiber prostoru, koje su sve više ekonomski i politički orijentisane. Osim tradicionalnih sistema za zaštitu pristupa mrežama zatim “firewall”, “intrusion prevention” i sistema za zaštitu elektronske pošte i veb saobraćaja, Cisco se u poslednjih šest meseci okrenuo ka kompletnim rešenjima za zaštitu od kiber pretnji kroz preuzimanje kompanije Sourcefire.\nAtila Kiš iz kompanije IBM predstavio je najnovija rešenja za otkrivanje i sprečavanje veb prevara. Preuzimanjem kompanije Trusteer, koja je lider u razvoju rešenja za zaštitu organizacija od finansijskih i drugih naprednih prevara u on line okruženju, IBM upotpunjuje svoj “security” portfolio.\nMartin Koldovsky iz kompanije Check Point predstavio je naprednu „security“ arhitekturu koja može da odgovori najnovijim tehnološkim izazovima. Integracijom sa poslovnim procesima organizacije ona pruža zaštitu korisničke infrastrukture od neovlašćenih upada, malicioznih softvera i krađe identiteta.\nStručnjak za informacionu bezbednost iz kompanije F5, Jakub Sumpich, predstavio je rešenja za kontrolu i upravljanje postojećih aplikacija u sistemu korisnika. Dat je pregled rešenja kako da se na adekvatan način isporuče aplikacije korisnicima koji su u pokretu i koji sa različitih personalnih uređaja kao što su pametni telefoni, lap top i tablet računari, PC (BYOD) pristupaju korporativnoj mreži.\nAlbin Penič iz kompanije Trend Micro predstavio je rešenja za zaštitu virtuelizovanog okruženja za koje do sada nije bilo razvijenih mehanizama zaštite. Istakao je da se kroz integraciju sa VMware-om kompanija specijalizovala za zaštitu modernih Data centara baziranih na virtuelnoj platformi.\nPutem interneta skupu se obratio Ilan Sharoni iz kompanije Observe IT, koja je poznata po razvoju rešenja za napredno praćenje, monitoring i analizu sesija. Ona unapređuju postojeće sisteme održavanja bilo da je u pitanju podrška lokalnog administratora, podrška sa udaljene lokacije ili koncept „outsourcinga“.\nSve detalje o konferenciji možete pogledati na: www.infosec.rs/2014//2014/ i www.telegroup.rs


Dačić: Laž je da kosovo ima dovoljno glasova za članstvo u UNESKU\n21.09.2017 23:02 | Srna\nBeograd - Ministar spoljnih poslova Srbije Ivica Dačić izjavio je da je velika laž tvrdnja potpredsjednika Vlade samoproglašenog Kosova Bedžeta Pacolija da Kosovo ima dovoljan broj glasova za članstvo u Unesku.\nDačić podsjeća da su prije dvije godine Pacoli i Hašim Tači na Generalnoj konferenciji Uneska u Parizu, misleći da se parama sve može riješiti, pokušavali da ostvare članstvo samoproglašenog Kosova u toj organizaciji, po hodnicima.\n"Kao što su izgubili tada, izgubiće i sledeći put kada se budu kandidovali", poručio je Dačić.\nOn je naveo da se u ovom slučaju radi o principima, o kršenju međunarodnog prava.\n"Veliki broj naših prijatelja, ne samo da nije promenio poziciju u suprotnom smeru, nego su mnoge zemlje promenile poziciju u pozitivnom smeru po Srbiju", istakao je Dačić.\nOn je dodao da to znači da će one zemlje, koje su bile uzdržane sada glasati protiv prijema samoproglašenog Kosova u Unesko, saopšteno je iz Ministarstva spoljnih poslova Srbije.\nDačić je objasnio da je procedura takva da će sredinom oktobra biti održan Izvršni savjet Uneska i dotle bi samoproglašeno Kosovo moralo da se prijavi za kandidaturu, dok je Generalna konferencija Uneska u novembru, a sljedeća za dvije godine.\n"Za sada nema nagoveštaja da će se prijaviti, mislim da postoji strah da će izgubiti. Ja im ne preporučujem da se kandiduju", istakao je Dačić.\nGovoreći o članstvu samoproglašenog Kosova u Interpolu, ministar je naveo da SAD i zapadni sponzori utiču na Kosovo da povuče kandidaturu, jer se na istom dnevnom redu nalazi i prijem Palestine.\n"Sada je zbog Izraela tendencija da se sve te tačke odlože za neku sledeću konferenciju. Na ovoj konferenciji u Pekingu, nema šanse da Kosovo ima dovoljan broj glasova da postane član Interpola", naveo je Dačić u pisanoj izjavi.\nOn je dodao da su sve izjave Pacolija velike laži, propagandni filmovi, kojima žele da pokažu kako se situacija za ovih nekoliko dana, od dolaska Pacolija u Njujork, drastično promijenila.\n"Sve je to laž, a Srbija je ojačala svoju poziciju i uskoro ćete videti šta to konkretno znači", izjavio je Dačić u Njujorku.


Opstina Centar u saradnji sa UNDP zeli sufinansirati projekt ''zelene fasade''\nHome » News Archive » Other News » Opstina Centar u saradnji sa UNDP zeli sufinansirati projekt ''zelene fasade''\nNačelnik Općine Centar dr. Nedžad Ajnadžić je jučer primio u Općini predstavnike NVO „Opus“ i Razvojnog programa Ujedinjenih nacija (UNDP BiH) Amira Skejovića i Edina Bajramovića koji su ovom prilikom prezentirali ideju o postavljanju „zelene fasade“ na jedan od stambenih objekata u užem centru grada.\nSastanku je također prisustvovao i Denis Challenger, vijećnik Općinskog vijeća Centar koji je kazao da je riječ o projektu vertikalnog postavljanja biljnog rastinja na fasade zgrada, što predstavlja prvi projekt takve vrste na ovim prostorima. –Biljke iz zraka uzimaju ugljen monoksid i ispuštaju kisik što je u centrima sa velikom gustoćom saobraćaja jako bitno, posebno tokom zimskog perioda. Ovaj projekt će doprinijeti boljem kvalitetu života ne samo u općini Centar nego i u gradu Sarajevu gdje imamo velikih problema sa smogom i zagađenjem zraka. Danas smo načelniku Ajnadžiću predložili tri lokacije gdje je moguće postaviti ovu ekološki prihvatljivu fasadu, i to u ulicama Radićeva, Maršala Tita i Kulovića, objasnio je Challenger.\nNačelnik Ajnadžić je ovom prilikom izrazio veliko interesovanje za pomenuti ekološki projekt za čiju bi realizaciju u saradnji sa UNDP BiH Općina Centar izdvojila iz svog budžeta dio finansijskih sredstava. Načelnik je posebno naglasio da je veoma važno da se projekt „zelene fasade“ uklapa u ambijentalnu cjelinu, za što će svoje mišljenje svakako dati i struka.\nKako je na sastanku dogovoreno, krajem juna ove godine bit će potpisan sporazum između finansijera ovog projekta Općine Centar i UNDP. Dostava repromaterijala traje tri sedmice, dok su za postavljanje ekološke zelene fasade potrebna dva dana. Kako je planirano, okončanje ovog projekta treba biti do augusta ove godine.\nSastanku je prisustvovala i pomoćnica načelnika za prostorno uređenje i komunalne poslove Općine Centar Alma Sadović.


Svedok je Karadžićevim sudijama rekao da se u vreme masovnih ubistava nalazio daleko od mesta događaja.\nSvedočenje se uglavnom ticalo razgovora vođenih u Njujorku i Bosni i Hercegovini.\nU izjavi Milomira Stakića kaže se kako on nikada nije čuo da je lider bosansko-hercegovačkih Srba pozivao na deportaciju pripadnika drugih etničkih grupa.\nOkrivljeni nije uspeo da obori slučaj nakon udaljavanja jednog od sudija.\nJedan od retkih opisa života u zatvorskom centru u kojem okrivljenici borave za vreme trajanja suđenja.\nKaradžićev svedok odbrane "ne zna ništa" o Srebrenici\nVidoje Blagojević odslužio je dugu zatvorsku kaznu zbog učešća u masakru.


Molim Vas, ja sam nekid dan pisala vezano za operaciju zuba i kako hirurg je bio prehlađen i nije stavio masku.Vi ste mi rekli da ne brinem.U međuvremenu meni se kupio gnoj bele boje ili plak mislim da se kaže i to je zaudaralo iako sam pila cefaleksin 7 dana.Četkicom nisam dirala smrdljivi dio jer mi je doktor čim me operisao rekao da ništa ne diram i da sama usta sve sama rade.Oko rane,što je bilo belog gnoja, blago sam skinula četkicom tek 6-6 dan.On mi je u petak skinuo konce (u prošli petak sam operisana) rekao da sapiram žalfijom,i očistio je to bijelo i sada više ne zaudara ništa.Rekao je da opet svrati,da se sve dogovorimo.Mene sve to plaši.Kako se zagnojilo pored tableta koje sam pila, hoće li biti posljedica od tog,da li sove operacije i posle njih opasne i nije mi izvadio dio končića pri samom dnu (četvorka dole desno)Molim Vas za odgovore\nANA - 23. 09. 2020.\nukoliko je hirurg koji Vas je operisao rekao da je sve u redu sa ranom onda treba da mu verujete.\nDa postoji infekcija rane sa prisustvom gnojne kolekcije sigurno bi bilo i izrazito jakih bolova.\nUkoliko nema spontanih bolova i rana klinički izgleda onako kako treba za taj dan nakon intervencije zaista nema razloga za brigu.\nUkoliko je rana zašivena neresorptivnim koncem, što je najčešće, obavezno je njihovo vađenje.\nBez pregleda od stane našeg oralnog hirurga nismo u mogućnosti da Vam kažemo više.\nDa biste bili mirniji savetujemo Vam još jednu kontrolu kod Vašeg lekara.


Ugroženo poslovanje 21,6 odsto malih i srednjih preduzeća | SerbianForum\nUgroženo poslovanje 21,6 odsto malih i srednjih preduzeća\nZbog posledica svetske ekonomske krize ugroženo je poslovanje 21,6 odsto malih i srednjih preduzeća (MSP) u Srbiji, a oko 14 odsto njih nema negativne posledice, pokazalo je istraživanje sprovedeno u organizaciji Republičke agencije za razvoj malih i srednjih preduzeća i preduzetništva.\nPrema tom istraživanju, ekonomska kriza se kroz smanjenje tražnje proizvoda i usluga odražava na poslovanje 48,6 odsto ispitanih MSP, a probleme sa naplatom potraživanja ima njih oko 31, 4 odsto.\n"Glavni problemi u poslovanju MSP su administrativne prepreke, kao što su poreske procedure, pribavljanje dozvola za gradnju i uknjižba, kao i nedostatk finansijskih sredstava", ukazala je šefica odeljenja za nefinansijsku podršku i konkurentnost Republičke agencije za razvoj MSP i preduzetništva Milena Vasić.\nOna je, na konferenciji za novinare, istakla da preduzetnici, kada su u pitanje uslovi za unapređenje poslovanja, najviše pomoći očekuju od države - njih 28,8 odsto, dok oko 17,6 odsto očekuje veću podršku banaka.\nVasićeva je rekla da se najviše MSP finasira iz sopstvenih izvora, a iz kredita banaka oko 40 odsto i dodala da svako šesto malo i srednje preduzeće ima uveden određeni standard kvaliteta. Prema tom istraživanju, kako je istakla Vasićeva, inovativnost u sektoru MSP-a nije na zavidnom nivou, jer samo oko jedna četvrtina preduzeća je realizovala neku inovativnu aktivnost, dok oko 82,5 odsto MSP koristi računar u svakodnevnom radu.\nOna je objasnila da je cilj istraživanja, koje je sprovedeno na reprezentativnom uzorku od 3.000 ispitanika iz sektora MSP, sagledavanje stvarne slike, stanja, problema i potreba MSP sektora, kako bi se donele adekvatne mere za njegov rast i razvoj.\nDirektor Republičke agencije za razvoj MSP i preduzetništva Goran Džafić je rekao da je u prvih sedam meseci ove godine zatvoreno 2.038 privrednih društava, a prošle godine 3.068. On je kazao da je u poslednje dve godine u sektor MSP, kroz različite projekte uloženo oko 250 miliona evra i dodao da je preduzetnički duh u Srbiji počeo da se razvija, ali da je neophodno preduzetništvo podići na viši nivo.\nDžafić je podsetio da od ukupno registrovanih privrednih društava u Srbiji 99,8 odsto spada u sektor MSP, da dve trećine od ukupnog broja zaposlenih u Srbiji radi u tom sektoru, koji učestvuje u ukupnom izvozu zemlje sa oko 47 odsto, a u uvozu sa oko 50 odsto.\nDirektor Instituta za ekonomske nauke Dejan Erić smatra da u Srbiji treba dati punu, sistemsku, podršku razvoju MSP sektora i to "sada više nego ikada, jer će dosta ljudi, zbog ekonomske krize izgubiti posao i potrebno im je dati neku alternativu, kao što je razvoj sopstevenog preduzetništva". On je ukazao da mladi ljudi u Srbiji nemaju razvijenu preduzetničku kulturu i da treba raditi na povećanju učešća žena u preduzetništvu.\nErić je ukazao da je finasiranje preduzetništva kod nas loše organizovano i da preduzetnici, čak često nisu adekvatno obavešteni o povoljnim izvorima finansiranja, kao i da veliki problem za preduzetnike predstavljaju administrativne procedure, koje treba uprostiti.


Novi kreativni centar kod Bečeja | TV KANAL 9 NOVI SAD\nNaslovna EMISIJE Novi kreativni centar kod Bečeja\nNovi kreativni centar kod Bečeja\nVIDEO K9: Odbor za obrazovanje i nauku Skupštine Autonomne pokrajine Vojvodine usvojio je juče Predlog odluke o osnivanju Kreativnog centra „Hertelendi-Bajić“ Bočar.\nU Kreativnom centru „Hertelendi-Bajić“, smeštenom u obnovljenom kompleksu nekadašnjeg istoimenog dvorca u selu Bočar kod Bečeja, biće sprovođeni edukativni i neformalni vaspitno obrazovni programi u oblasti prirodnih i društvenih nauka namenjeni deci, rečeno je na na sednici Odbora za obrazovanje i nauku Skupštine Vojvodine.\nU planu je i organizacija obrazovnih i naučnih skupova, seminara, kampova i radionica, kao i realizacija različitih naučnih, kulturnih, istraživačkih, sportskih, omladinskih i turističkih projekata u tom centru, istakla je Hrnjak.\nPored usvajanja Predloga odluke o osnivanju kreativnog centra kod Bečeja, Odbor za obrazovanje i nauku juče je utvrdio i Predlog odluke o imenovanju člana Saveta Fakulteta sporta i fizičkog vaspitanja u Novom Sadu.\nPrethodni tekstAkcija uklanjanja divljih deponija\nSledeći tekstŠesti protest zbog vode u Zrenjaninu


Zbog “dramatičnog” povećanja broja zaraženih, predloženo uvođenje vanredne situacije u Šapcu\nZbog “dramatičnog” povećanja broja zaraženih korona virusom u Šapcu, gradonačelniku Nebojši Zelenoviću predloženo je uvođenje vanredne situacije, saopštio je Štab za vanredne situacije tog grada koji je danas doneo tu odluku.\nU saopštenju se navodi da je Nebojša Zelenović potvrdio da je “zdravstvena slika” Šapca “dramatična” i da se 1.000 ljudi javilo sa istim tegobama, a da testova ima samo za stotinak njih, te Štab zaseda kako bi našao rešenje za zaustavljanje zaraze.\n“Da bi se to desilo, potrebno je uvesti vanredne mere, a za to je neophodno uvesti vanrednu situaciju. U skladu sa tim Štab za vanredne situacije je doneo odluku da predloži meni da ja uvedem vanrednu situaciju na teritoriji Grada Šapca”, rekao je on.\nNaveo je da je to “ozbiljna odluka” o kojoj želi da čuje mišljenje Skupštine grada, kao i da je potrebno da Skupština odobri dodatna sredstva kako bi grad finansijski spremno ušao u suzbijanje širenja virusa.\n“Očekujem da će vrlo brzo biti utvrdjen termin Skupštine. Nakon toga ulazimo u ozbiljnu borbu, ja sam siguran na uspešan način kao i prethodni put”, dodao je on.\nZelenović smatra da je nedolazak predstavnika Zavoda “neobjašnjiv i neprihvatljiv”.\n“Nije Zavod za javno zdravlje ničija privatna prćija niti je Štab za vanredne situacije dobrovoljno pevačko društvo. Ovde se donose ozbiljne odluke. Ovo je naš grad, naš Zavod i govorimo o bezbednosti građana”, naglasio je on.


Posle posete predsednika Srbije Aleksandra Vučića Kosovu izgleda da tenzije slabe i da je ovo bio pravi potez nakon ubistva Olivera Ivanovića, jednog od lidera kosovskih Srba koje je unelo strah među stanovništvo na severu zemlje. Analitičari… »\nPolitika: Rusija traži da Srbija učestvuje u istrazi ubistva IvanovićaPravda: "Njujork Tajms" o Vučićevoj poseti KiM: Predsednikov hod po tankoj liniji i veliki izazovjoš 22 povezane\nAmer napravio novu senzaciju\nAmerički teniser Tenis Sandgren ostvario je plasman karijere. On se plasirao u četvrtfinale Australijan opena pošto je bio bolji od favorizovanog Dominika Tima, posle pet setova - 6:2, 6:4, 7:6, 6:7, 6:3. Malo poznatom Amerikancu ovo je prvo učešće… »\nVesti online: Obradović bez pardona: Štepanek je najprljaviji igrač, ne mogu da verujem da radi sa NovakomVesti online: Novaku se ovo desilo samo dva puta u Melburnujoš 15 povezanih\nKošarkaši Crvene zvezde savladali su MZT u Skoplju rezultatom 92:58. Od samog početka meča izabranici Dušana Alimpijevića nametnuli su svoj ritam, stigli do 11:0, ali je opuštanje iskoristila ekipa MZT-a i u završnici prve deonice stigla do 18:18… »\nVesti online: Zvezda demonstrirala moć i u SkopljuSportski žurnal: Orlovima i Francuzi uzeli meru, briljirao Karabatić, ali Luka (video)još 14 povezanih


Lana Gedošević , Ivana Kešanski\nFoto: Tanjug, Zoran Zestić, Ognjen Stevanović, Goran Srdanov, Tanjug / AP, Shutterstock / RAS Srbija\nČinjenica je da su se Amerikanci ovih nedelja smenjivali u posetama i razgovorima sa ovdašnjim državnim vrhom, od predsednika i premijerke Srbije, do srpskog šefa diplomatije, pa i patrijarha Srpske pravoslavne crkve (SPC).\nTeme svih ovih razgovora bile su razne, ali je samo jedna bila nezaobilazna - rešenje kosovskog problema.\nDa nije reč o slučajnosti, i da SAD preuzimaju kormilo u ovom procesu, svedoči i to što su čak dva čoveka imenovale da se pozabave ovim regionom. Najpre, Metju Palmer je dobio novo zaduženje i postao izaslanik SAD za Balkan, što je samo po sebi bio signal da se uključivanje SAD na ovdašnjim prostorima i formalizuje, imajući u vidu da je reč o novoj funkciji koja do sada nije postojala.\nPotvtda toga stigla je samo nekoliko dana kasnije, kada je američki ambasador u Nemačkoj Ričard Grenel, koji slovi za čoveka od Trampovog povererenja, , imenovan za njegovog izaslanika za dijalog Beograda i Prištine, takođe jedne sasvim nove, i do sada nepostojeće funkcije.\nSamo ova dva postavljenja bila su dovoljna da se utvrdi mišljenje da SAD ne žele ništa da prepuste slučaju i da su, bez obzira što formalno ne učestvuju u dijalogu Beograda i Prištine, itekako prisutne i da se itekako pitaju.\nLICE IZ GRUPE 231: U Srbiju stiže Amerikanac Tomas Zerzetski, njegovu sliku je gotovo nemoguće naći, a njegov posao ima veze sa NAORUŽANJEM IZ RUSIJE\nDeo javnosti je ovo povezao i sa jednom drugom stvari - predsedničkim izborima u SAD, i da je zapravo to razlog njegovog pojačanog interetesovanja za Balkan, tim pre ako bi do nekakvog rešenja i zaista došlo, što bi moglo da se protumači kao njegova velika spoljnopolitička pobeda, i tako upiše sebi "plus".\nTaman su Grenel i Palmer otišli iz Srbije, u nju je stigao novi ambasador ove države, Entoni Godfri, dobar poznavalac regiona i čovek koji je u prethodnom mandatu bio zamenik ambasadora SAD u Moskvi.\nTako je uključivanja SAD u rešenje kosovskog problema pojačano u još jednoj dimenziji, odbrani od "malignog ruskog uticaja", kako ga je pre izvesnog vremena nazvao upravo Godfri.\nU ovu gustu agendu američkih zvaničnika u Srbiji, treba dodati i prošlonedeljnu posetu Tomasa Zarzetskog, osobe koja se nalazi na čelu Radne grupe 231 pri Stejt departmentu, koja je zadužena za sankcionisanje pojedinaca, firmi i država koje imaju vojnu saradnju sa Ruskom Federacijom, među koje se ubraja i Srbija.\nOdmah nakon njegovog odlaska, u prestonicu je stigao ambasador za međunarodne religijske slobode Semjuel Braunbek, koji se sastao i sa predstavnicima Skupštine Srbije, ali i sa patrijarhom SPC, dok su početkom septembra senatori SAD Džonson i Marfi takođe prodefilovali kroz srpske institucije.\nTomas Zarzecki na sastanku sa Ivicom Dačićem\nZanimljivo je da su gotovo svi sa ovog spiska, osim u Beogradu, boravili i u Prištini.\nKako za "Blic" kaže Milan Krstić, asistent na Fakultetu Političkih nauka (FPN), sve ovo bi mogao da bude indikator da je interesovanje Amerike poraslo, i da bi se moglo shvatiti kao priprema terena za stvari koje će uslediti u narednom periodu.\n- Nije bez smisla teza da se priprema teren za neke stvari koje će uslediti i koje bi mogle da idu u pravcu rešenja ili postizanja sporazuma. Ipak, ne verujem da će se bilo šta desti pre izbora u Srbiji, jer bi to vladajućoj većini nesumnjivo odnelo izvestan broj glasova njihovioh birača koji nisu spremni na kompromise - navodi on.\nIstovremeno, kaže, reč je i o spoljnoj podršci za aktuelne vlasti, jer je jasno da ona zavisi od Brisela i Vašingtona.\n- Rekao bih da će se nakon izbora raditi na rešenju - navodi on, uz opasku da će dosta zavisiti i od budućih prištinskih vlasi i njihove spremnosti na kompromise.\nIpak, kako ističe, u Srbiji od kada je izabrana Trampova administracija, nije došao nijedan od najviših zvaničnika SAD, poput recimo Majka Pensa, potpredsednika SAD. Napominje, da je u slučaju administracije Baraka Obame, potpredsednik SAD Džozef Bajden dolazio dva puta u Srbiju.\nSa druge strane, profesor Džon Hopkins univerziteta i stručnjak za Balkan Edvard Džozef kaže za "Blic" da je posredi dobra stvar, da je američka pažnja dobra i pozitivna, ali da nije slučaj da Srbija ima nekakav poseban status.\n- SAD žele da nastave da imaju Srbiju za partnera kao što je slučaj i sa drugim zemljama. Takođe, razumeju da je Kosovo gorući problem u Srbiji, ali i u regionu - navodi on.\nRon Džonson i Kris Marfi u Beogradu\nPo njegovom sudu, dobro je što je Amerika posvećena i zainteresovana i za ovo, ali i za "problematične odnose sa Rusijom".\n- Rusija nije tako veliki prijatelj kao što Srbi misle, i ne može se porediti sa EU kada je reč o investicijama i trgovini. I na kraju, uprkos tome što je francuski predsednik Emanuel Makron rekao, ili nije mogao da kaže, budućnost Srbije je Evropi - istakao je Džozef.\nAmerička ofanziva počela je da bude sve intenzivnija krajem prošle godine, najpre izjavom sada već bivšeg Trampovog savetnika za nacionalnu bezbednost Džona Boltona, koji nije eksplicitno odbio razgraničenje kao rešenje kosovskog problema.\nOna se nastavila slanjem pisama srpskom i kosovskom predsedniku Aleksandru Vučići i Hašimu Tačiju od strane Trampa lično, u kojima je poručio da se nada sporazumu.\nOd tada, do danas, utisak je da su se stvari intenzivirale i "zavrtele" toliko brzo, zbog čega u delu javnosti prevladava mišljenje da je rešenje kosovskog čvora vrlo blizu.


Završena rasprava o zdravstvenim zakonima, sutra glasanje - Politika - Dnevni list Danas\nPočetna » Politika » Završena rasprava o zdravstvenim zakonima, sutra glasanje\n0Piše: Beta 02. aprila 2019. 16.09\nPoslanik Srpske radikalne stranke (SRS) Aleksandar Šešelj ukazao je da oni koji su sada opozicija nisu na vlasti već sedam godina i da, ako postoje dokazi protiv njih, treba da budu procesuirani.\n„Ako je neko stanje bilo katastrofalno, ne može da bude izgovor što je sada stanje loše. Ne možete reći da je bivša vlast kriva što nam sad odlaze lekari i studenti. Vi ste izabrani, vi ste na vlasti, ne treba da vas zanima šta je bilo pre nego šta ćete vi da uradite“, rekao je Šešelj.\nPoslanik vladajuće Srpske napredne stranke Veroljub Arsić optužio je opoziciju da je dok je bila na vlasti pljačkala narod i da sada hoće da se vrate na vlast da rade isto.\n„To što se dešavalo u Srbiji od 2000. do 2012. godine bila je jedna potpuna devastacija države, njene privrede, njenog penzionog i zdravstvenog sistema. I sada ta gospoda se nadaju da će, zato što je neko možda zaboravio kakvi su bili na vlasti, da ih ponovo glasa. Grdno su se prevarili, građani dobro znaju kakvi su bili na vlasti i (Vuk) Jeremić i (Dragan) Đilas i (Boris) Tadić“, kazao je Arsić.\nRadikali su mu dobacivali zašto ih onda ne procesuiraju, a Arsić im je odgovorio: „Zato što su donosili zakone koji su njima značili amnestiju za sve zločine koje su pravili prema građanima“.\n„Kada je Arsić pričao o ovima iz bivše vlasti, ja pomislila u momentu da se vratio u SRS. Priča čovek, pa se prisetim – ne, on je ukrao mandate (radikala) pa je otišao“, rekla je poslanica SRS Vjerica Radeta i dodala da je Arsić u pravu bio sve što je rekao za bivšu vlast, te ga upitala zašto te ljude ne hapse.\nS obzirom da je govor Arsića bio oštar i glasan, ona je kazala da je shvatila da je Arsić dok je govorio „vikao „na ministra policije Nebojšu Stefanovića jer ne radi svoj posao.\n„Ne sme baš direktno, pa onda ovako. Dobro je uradio Arsić, treba i Nebojša Stefanović i ostali organi da se malo late svoga posla“, rekla je Radeta.\nPo završetku prasprave o amandmanima na sve zakone, za sutra u 10 časova je zakazano glasanje.\nNi ovoj sednici nisu prisustvovali poslanici dela opozicije, a danas nisu držali ni konferencije za novinare u skupštinskom holu.\namandmani, Glasanje, rasprava, Skupština Srbije, Zdravstvo


Engleski jezik - Prevod, lektura i korektura teksta, online časovi - Engleski.co\nSvaki kvalitetan prevod je krajnji rezultat složenog procesa koji obavljamo profesionalno i u dogovorenom roku. Taj proces počinje onda kada nam prosledite tekst koji treba prevesti, bilo u elektronskoj ili štampanoj formi, nakon čega vršimo procenu vremena i troškova neophodnih za obavljanje posla. Kontaktiraćemo vas u roku od 24 sata i ukoliko vam uslovi odgovaraju, krenućemo sa realizacijom.\nPrevođenje je kompleksno zato što iziskuje široko opšte znanje i jezičku kompetenciju, a vrlo često i istraživanje i učenje na datu temu. Naravno, neophodna je i stručna literatura i kvalitetni rečnici. Nakon prevoda, vršimo kontrolu sadržaja i izgleda, jer je izuzetno važno da prevod bude u skladu sa originalom. Svaki prevedeni tekst se u finalnoj fazi lektoriše, kako bi bio gramatički i pravopisno korektan. Na taj način obezbeđujemo da prevodi budu visokog kvaliteta i u duhu jezika na koji se prevodi.\nPostoji veliki broj besplatnih alata za prevođenje na internetu, ali oni nisu pouzdano rešenje. Prevodi dobijeni na ovaj način se često ne slažu u vremenu, rodu, broju i padežu, a mogu biti prisutne i gramatičke greške. Kada program bira jedno od ponuđenih značenja, izabraće najčešće korišćeno, bez obzira na kontekst. To znači da računar može da izabere pogrešno značenje i u potpunosti izmeni suštinu.\nMi uvek imamo u vidu sva značenja reči, odabrana na osnovu konteksta, što je jedini pravi način da dobijete ispravan prevod.\nPrevodimo sve vrste tekstova sa engleskog na srpski jezik i sa srpskog jezika na engleski: seminarske, diplomske, master, magistarske i doktorske radove, eseje, knjige, online tekstove, poslovne i pravne dokumente.


Jasmina Vasović izabrana za predsednicu Vrhovnog kasacionog suda - Društvo - Dnevni list Danas\nPočetna » Društvo » Jasmina Vasović izabrana za predsednicu Vrhovnog kasacionog suda\nJasmina Vasović izabrana za predsednicu Vrhovnog kasacionog suda\nPoslanici Skupštine Srbije izabrali su danas Jasminu Vasović za predsednicu Vrhovnog kasacionog suda (VKS).\n0Piše: FoNet 08. aprila 2021. 21.02\nVasović je izabrana jednoglasno, a za njen izbor glasalo je 185 poslanika.\nPredsednik Skupštine Srbije Ivica Dačić čestitao je Jasmini Vasović na izboru za predsednicu Vrhovnog kasacionog suda i poželeo joj puno uspeha u radu.\nOn je rekao da će Vasović, u utorak, 13. aprila, u 10 časova, položiti zakletvu pred Skupštinom Srbije.\nVasović je, kako se navodi u obrazloženju odluke, rođena 1. avgusta 1969. godine u Čačku, diplomirala je na Pravnom fakultetu Univerziteta u Beogradu 1995. godine, a pravosudni ispit je položila 27. juna 2000.godine.\nVasović je bila sudija Prvog opštinskog sudu u Beogradu, Višeg suda u Beogradu, Apelacionog suda u Beogradu, a za sudiju Vrhovnog kasacionog suda izabrana 19. oktobra 2018. godine i raspoređena u Krivično odeljenje.\nVasović je predstavnica Srbije u Evropskoj pravosudnoj mreži, članica je Programskog saveta Pravosudne akademije, mentor, predavač i trener na toj akademiji.\nBila je učesnic brojnih seminara u zemlji i inostranstvu, autorka je predgovora za Zakon za suđenje u razumnom roku, kao i više radova objavljenih u pravosudnim biltenima.\nJasmina Vasović, predsednica, Vrhovni kasacioni sud SrbijeBeograd\nVasović stupila na funkciju predsednika Vrhovnog kasacionog suda\nJasmina Vasović: Favorit iz senke\nPredsednica VKS Jasmina Vasović položila zakletvu pred poslanicima


Press Online :: Muzika :: Slavni američki džez gitarista Mark Ribo nastupa u Domu omladine\nSlavni američki džez gitarista Mark Ribo nastupa u Domu omladine\nOn će se publici predstaviti najnovijim projektom "The Young Philadelphians", u kome deli scenu sa velikom bas zvezdom Džamaladinom Takumom. "The Young Philadelphians" odaje počast avangardnom džezu i disko muzici.\nNeočekivani miks počiva na pank-fanku prve postave grupe Prime Time legendarnog Orneta Kolmena, ali i na optimističkom pulsu filadelfijskog soula sedamdesetih godina. U tu svrhu, gitarista Mark Ribo angažovao je dvojicu nekadašnjih članova Prime Time-a, basistu Džamaladina Takumu i bubnjara Kelvina Vestona, koji su poreklom iz Filadelfije, kao i gudački trio, nezaobilazan za disko-fank.\nDuhovita i duboka muzika koju nudi skup džez muzičara pod vodjstvom Riboa, proslavlja moć džeza da okuplja ljude, karakterističnu za ovaj žanr od njegovih početaka. Beogradski džez festival, pod sloganom "Džez vizije" biće održan od 26. do 30. oktobra sa tradicionalnim duplim koncertnim programom svake večeri, u salama Doma omladine Beograda i u Sava Centru.


Za utorak, 27. jul 2010. : Nadlanu.com\nZa utorak, 27. jul 2010.\nBEOGRAD, 27. jula 2010. (Beta) - Beogradski dnevni listovi na današnjim naslovnim stranama najviše pažnje su posvetili vanrednoj sednici Skupštine Srbije o mišljenju Međunarodnog suda pravde (MSP) o Kosovu.\nBLIC - O vanrednoj sednici Skupštine Srbije o mišljenju MSP u tekstu "Samo DŠ i LDP protiv rezolucije". O Bogoljubu Kariću pod naslovom "Karić kupio azil u Rusiji".\nVEČERNJE NOVOSTI - O vanrednoj sednici Skupštine Srbije o mišljenju MSP u tekstu "I Kosovo i Evropa". O stavu Saveta ministara EU o odluci MSP-a pod naslovom "Poziv na dijalog".\nDANAS - O vanrednoj sednici Skupštine Srbije o mišljenju MSP u tekstu "Pred priznanjem Kosova 55 država". O srpskoj privredi pod naslovom "Gubici privrede veći za 120 odsto", a o situaciji u medijima u tekstu "Bez skorog pomaka na medijskoj sceni".\nPOLITIKA - O vanrednoj sednici Skupštine Srbije o mišljenju MSP u tekstu "Borba za Kosovo ne sme nas voditi u izolaciju". O stavu Saveta ministara EU o mišljenju MSP-a pod naslovom "EU bez jedinstvenog stava o Kosovu". O nestabilnom kursu dinara u tekstu "Kako odbraniti kućni budžet od kursnih razlika".\nPREŠ - List otkriva "Jelašić ide za guvernera u Mađarsku?!" Na vanrednoj sednici Skupštine Srbije o mišljenju MSP, ministar unutrašnjih poslova Ivica "Dačić: SAD i EU, kažite šta hoćete od Srbije?"


EUROBROKER - Firme spremne za prebijanje dugova?\nOn je podsjetio da su na osnovu odluke Vlade RS o organizovanju prve multilateralne kompenzacije sva preduzeća iz Srpske koja imaju neizmirene obaveze dospjele za plaćanje do 1. septembra ove godine obavezna da ih prijave za sprovođenje multilateralne kompenzacije. Božić je istakao da je teško procjenjivati koliki bi iznos dugovanja mogao da bude kompenzovan, jer to isključivo zavisi od kvaliteta potraživanja koja posjeduje neki učesnik.\n- U Sloveniji, gdje se multilateralne kompenzacije sprovode mjesečno, moguće je prebiti oko 15 odsto prijavljenih obaveza - kazao je Božić i dodao da je sistem spreman za realizovanje prve multilateralne kompenzacije, a da je najveći izazov bila edukacija učesnika.\nPored kompenzacije koja će biti sprovedena 30. oktobra, predviđene su i dvije dodatne - 3. i 6. novembra.\nVelika očekivanja od sprovođenja ove kompenzacije imaju i privrednici, koji ističu da bi na ovaj način mogao da bude prebijen značajan iznos međusobnih dugovanja preduzeća i smanjena nelikvidnost, koja predstavlja najveći problem privrede RS.\nPrema podacima Privredne komore RS, koeficijent likvidnosti lani je iznosio 1,04 i snižen je za pet odsto u odnosu na 2013. godinu.\n- Ako uzmemo u obzir da normalan koeficijent za održavanje tekuće likvidnosti iznosi 1,5, vidimo koliko je u Srpskoj visok stepen


Vojnim stanarima Bristola rok do sutra da se isele, nadležni ćute o 140 obećanih stanova | Insajder\nVojnim stanarima Bristola rok do sutra da se isele, nadležni ćute o 140 obećanih stanova\nBivši pripadnici Vojske Srbije koji su već 27 godina kao raseljena lica smešteni u hotelu Bristol u Beogradu, prema naredbi Ministarstva odbrane iz njega treba da se isele do sutra jer bi hotel trebalo da bude predat investitoru, preduzeću Beograd na vodi.\nNa današnjoj skupštini udruženja vojnih beskućnika odlučeno je da stanari neće napustiti Bristol dok im ne bude obezbeđen smeštaj, a najavljena je i mogućnost održavanja protesta. Udruženja postavljaju pitanje i šta je sa 140 stanova koje je Grad Beograd još ranije obezbedio upravo u cilju rešavanja njihovog stambenog pitanja.\nPredsednik Udruženja vojnih beskućnika Srbije Vlado Đukić podsetio je da je Ministarstvo odbrane delu stanara hotela ponudilo privremen smeštaj, umesto da su trajno rešili njihovo stambeno pitanje nakon 27 godina. Istovremeno, kako navodi, šest stanara nije ni pozvano na sastanak u Ministarstvo odbrane, iako ispunjavaju sve uslove za dobijanje stana.\n"Ne znam šta će se sutra dešavati. U hotelu žive vojni beskućnici stari 70 ili 80 godina, mnogi od njih odbijaju da se isele jer ne žele da idu ponovo u privremeni smeštaj. Oni žele trajno rešenje stambenog pitanja i mi verujemo da je to jedino rešenje", naveo je Đukić.\nDanas pitamo: Kada će biti rešeno stambeno pitanje vojnih beskućnika iz Bristola?\nKako je naveo, vojni beskućnici, konkretno ljudi smešteni u Bristolu, nisu izbeglice, već su u pitanju pripadnici vojske koji su po naredbi dislocirani. Prema njegovim rečima, čak 13.000 pripadnika vojske odreklo na zahtev stambenog organa, se svojih stanova u zemljama bivše Jugoslavije u kojima su živeli pre rata, kako bi stanove dobili u Srbiji.\n"Naše udruženje postoji 27 godina samo zato što država Srbija nije htela da sprovede međunarodne sporazume i naredbe o dislociranju. Postojimo jer Ministarstvo kroz pravilnike o dodeli stanova prema nama postupa protivno zakonu. Tragično je to što država radi. Ministarstvo odbrane ponovo nudi privremeno rešenje ljudima koji su u osmoj deceniji života, ono ne shvata da je to vanredna situacija koja bi trebalo da bude rešena", rekao je Đukić.\nMinistarstvo odbrane je 18. septembra, nakon nekoliko meseci ćutanja, stanarima poslalo obaveštenje u kome se navodi da Ministarstvo nema više pravo korišćenja objekta hotela Bristol kao i da je usled novih okolnosti „ nastupila nemogućnost ispunjenja obaveze pružanja usluge privremenog smeštaja u zgradi hotela Bristol“ zbog čega se smatra da ugovori o pružanju smeštaja ne mogu ostati na snazi. Stanarima je naloženo da isprazne smeštajne jedinice u roku od 15 dana. Istovremeno, deo stanara je dobio koverte sa pozivom na sastanak u Ministarstvu na kom bi se razgovaralo o alternativnom smeštaju.\nMinistarstvo je nakon toga saopštilo i da će oni koji imaju pravo na rešavanje stambenog pitanja biti iseljeni u druge samačke hotele ili će im biti dodeljeni stanovi, ali ponovo privremeno.\nŠta je sa obezbeđenim stanovima?\nMinistarstvo odbrane je navelo i da je formirana Radna grupa koja će zajedno sa Vladom Republike Srbije i Gradom Beogradom raditi na rešavanju problema i zbrinjavanju stanara hotela „Bristol“.\nPredsednik Udruženja vojnih beskućnika Srbije Vlado Đukić podseća i da je grad Beograd obećao stanove za vojne beskućnike, a da sada o njima niko ne priča.\n"U vreme dok je bio gradonačelnik Siniša Mali je javno rekao da su za vojne beskućnike obezbeđeni stanovi. Šta je desilo sa tim stanovima?", upitao je Đukić.\nPodsetimo, bivši gradonačelnik Beograda Siniša Mali je sredinom jula izjavio da je Grad Beograd još dok je on bio gradonačelnik „izdvojio i preneo 140 stanova na Republiku Srbiju“ u cilju dugoročnog rešavanja smeštaja stanara u Bristolu.\n„Mene ako pitate, ti ljudi već 20 godina žive kao podstanari u sobama u nekom starom hotelu, pa zar nije logično da njihov problem rešimo i obezbedimo im dugoročni smeštaj, odnosno stanove u kojima će živeti“, istakao je tom prilikom Mali.\nI zamenik gradonačelnika Beograda Goran Vesić nedavno je izjavio da se traži rešenje za stambeno zbrinjavanje porodica vojnih lica iz hotela Bristol i da će to pitanje biti rešeno u dogovoru države i Grada Beograda, kao i da se na podeli stanova sarađuje sa Vojskom.\nMeđutim, od tada do danas nema nikakvih vesti o tome šta je sa stanovima koji su namenjeni vojnim beskućnicima.\nPenzionisani zastavnik prve klase Dragan Stojanović koji živi u hotelu kaže za Insajder da Ministarstvo odbrane na sastancima izbegava pitanja o stanovima koji su im namenjeni, kao i da je u više navrata zabranila advokatu kojeg su stanari angažovali da zajedno s njima pregovara sa predstavnicima Ministarstva.\n„Pravniku nisu dozvolili prisustvo nijednom sastanku, a kada pitamo za obećane stanove samo promene teme“, kaže Stojanović za Insajder.\nS obzirom na to da sutra ističe rok za iseljenje, sudbina vojnih stanara u Bristolu ostaje neizvesna.\nNovinari Insajdera su ovim povodom poslali pitanja i Ministarstvu odbrane, Gradu Beogradu, ali i Vladi Srbije, međutim, još nismo dobili odgovore.\nBeograd na vodi će moći da upravlja nizom objekata u Savskom amfiteatru\nZanimljivo i da su prava koja ova firma dobija nakon renoviranja objekata različito definisana u verzijama ugovora na srpskom i na engleskom jeziku.


Centralna banka od Savjeta ministara traži odluku o raspodjeli 330 miliona evra | Banjaluka.net\nCentralna banka od Savjeta ministara traži odluku o raspodjeli 330 miliona evra\nKako je “Nezavisnim” potvrđeno u Centralnoj banci, oni su Savjetu ministara dopis poslali 4. maja jer novac još nije raspoređen prema nižim nivoima vlasti. Podsjećaju da se 330 miliona trenutno nalaze u Centralnoj banci, preciznije na KM depozitnim računu Ministarstva finansija i trezora BiH za MMF transakcije, te da se na računu ne obračunava bilo kakva kamata.\n“Oni će stajati na pomenutom računu sve dok se ne donese posebna odluka Savjeta ministara o njihovoj raspodjeli nižim nivoima vlasti”, objasnili su u CB BiH. Dodaju da bez ove odluke CB BiH ne može dalje da postupa.\n“CB BiH je doznačena sredstva u EUR valuti prihvatila kao deviznu rezervu i na iste plaća negativnu kamatu, u skladu s tržišnim uslovima evrozone”, dodali su iz ove finansijske institucija.\nKako saznaju Nezavisne, dopis još nije stigao u Savjet ministara.\nPodsjećamo, BiH je od MMF-a zatražila finansijsku pomoć, a nakon što je MMF odobrio kredit i doznačio sredstva došlo je do internih neslaganja u FBiH na koji način treba raspodijeliti novac između FBiH i kantona. BiH je, čak, zamolila Upravni odbor MMF-a da udvostruči sredstva koja je, inače, trebalo da budu odobrena s oko 170 miliona na 330 miliona evra, što je na kraju i uvaženo.


Srbija krčkana u Palminom ulju\nDa je ovaj tekst pisan pre 7 dana, naslov bi (verovatno) glasio „Republika Bunga-Bunga“. Da je pisan pred prošlogodišnje izbore, a da je Palma bio u žiži javnosti, tema bi (verovatno) bila njegovo javno landaranje homofobijom. Šta se to desilo u zadnjih nedelju dana da je od (tabloidne?) teme žurki lokalnog moćnika nastala nova tema koja se tiče svakoga od nas?\nPri tom je protekla nedelja bila krcata događajima od kojih su najvažniji:\nJuče je u Skupštini Republike Srbije bilo usvajanje 9 zakonskih predloga, a glavna vest je narodni poslanik Luka Kebara. Ne zato što se istakao pametnim doprinosom u razmatranju tih predloga, već nečim što po kriterijumima ove vlasti ima daleko veću težinu – iskazivanjem odanosti predsedniku Srbije Aleksandru Vučiću i predsedniku Kine Si Đijao Pingu – na kineskom jeziku.\nO Zagorki Dolovac, Republičkom javnom tužiocu države Srbije, je reč i ja već na samom početku imam dilemu kako da tu ženu u daljem testu oslovljavam.


Vlada na sednici o sprečavanju rizika zaposlenih - PODOVI\nVesti Vlada na sednici o sprečavanju rizika zaposlenih\nMinistarstvo rada republike Srbije pripremilo je predlog uredbe koja se odnosi na sprečavanje rizika izloženosti zaposlenih korona virusu, a koja bi trebalo da bude usvojena na narednoj sednici Vlade Srbije.\nOvo je za RTS rekla vršilac dužnosti direktora Uprave za bezbednost i zdravlje na radu u Ministarstvu za rad, zapošljavanje, boračka i socijalna pitanja Marina Furtula. Ona je objasnila da će biti obaveza da pri ulasku u radni prostor postoji dezinfekcija i da, ako je moguće, poslodavac organizuje posao tako da se uvede druga ili treća smena kako se ne bi radilo u prevelikim grupama u kojima se brzo širi virus.\nUredbom će, kako kaže, biti propisane kazne, za poslodavce od 50 do 500 hiljada dinara, a za zaposlene 20 hiljada dinara.\nPrethodni tekstBaumit MosaikTop – Specijalni mozaik malter na bazi čistog akrilnog veziva\nSledeći tekstUz subvencije do nove proizvodne opreme